Ενημερωτικό Δελτίο 2019 | ΔΗΜΟΣ ΛΕΥΚΟΝΟΙΚΟΥ\nΙανουάριος – Δεκέμβριος 2019\n30 Δεκεμβρίου 2018, 4-5 Ιανουαρίου 2019\nΣτις 30 Δεκεμβρίου 2018, 4 Ιανουαρίου 2019 και 5 Ιανουαρίου 2019 πραγματοποιήθηκαν οι παιδικές Χριστουγεννιάτικες Γιορτές στη Λεμεσό, Λευκωσία και Λάρνακα, αντιστοίχως, που διοργάνωσε ο Δήμος Λευκονοίκου και το Προσφυγικό Σωματείο «Το Λευκόνοικο». Τα παιδιά διασκέδασαν με ταχυδακτυλουργό και πήραν δώρα από τον Άγιο Βασίλη, ενώ ακολούθησε και η κοπή της Βασιλόπιτας.\nΣτις 14 Ιανουαρίου 2019, πραγματοποιήθηκε αγιασμός και κοπή της Βασιλόπιτας της Επιτροπής Κατεχόμενων Δήμων στα Γραφεία της Ένωσης Δήμων στη Λευκωσία, στην οποία παρευρέθηκαν ο Πρόεδρος, τα μέλη της Επιτροπής και το προσωπικό της ‘Ενωσης Δήμων.\nΣτις 23 Ιανουαρίου 2019, η Δήμαρχος Λευκονοίκου παρευρέθηκε στο απογευματινό τσάι των Μικρασιατών Κύπρου, στο ξενοδοχείο Κλεοπάτρα στη Λευκωσία.\n26 – 27 Ιανουαρίου & 2 – 3 Φεβρουαρίου\nΤα Επαρχιακά Συμβούλια Λευκωσίας και Λεμεσού του Προσφυγικού Σωματείου «Το Λευκόνοικο» πραγματοποίησαν σε ξενοδοχείο της Πάφου τη διήμερή τους εκδρομή, στις 26- 27 Ιανουαρίου 2019 και 2- 3 Φεβρουαρίου 2019, αντιστοίχως. Όλοι οι συμμετέχοντες πέρασαν ένα ευχάριστο Σαββατοκυρίακο μαζί με συγγενείς και φίλους.\nΣτις 31 Ιανουαρίου – 2 Φεβρουαρίου του 2019, η Δήμαρχος Λευκονοίκου, κ. Ζήνα Λυσάνδρου Παναγίδη, παρευρέθηκε στο Διεθνές συνέδριο με τίτλο «ΚΥΡΙΑΚΟΥ ΧΑΡΑΛΑΜΠΙΔΗ Επίσκεψις. Ο ποιητής των ευρέων ελληνικών οριζόντων» στην αίθουσα «Διαλεκτική» στην Αγλαντζιά.\nΣτις 7 Φεβρουαρίου 2019, πραγματοποιήθηκε η εκδήλωση με τίτλο «ΠΑΝΑΓΙΑ – Η ΜΗΤΕΡΑ ΤΟΥ ΦΩΤΟΣ» στο Μέγαρο Μουσικής Αθηνών. Την παράσταση διοργάνωσε το Ινστιτούτο «Άγιος Μάξιμος ο Γραικός», το οποίο τελεί υπό την αιγίδα της Ιεράς Μεγίστης Μονής Βατοπαιδίου. Πρόκειται για ένα σύγχρονο ορατόριο για την Παναγία του συνθέτη Γιώργου Θεοφάνους, σε κείμενα και σκηνοθεσία της Δέσποινας Γκάτζιου, με περισσότερους από 250 συντελεστές επί σκηνής. Το τρίπτυχο εικόνας, μουσικής και θεατρικών δρώμενων καθήλωσε τον κόσμο που για 2 ολόκληρες ώρες ζούσε με ένταση την κάθε στιγμή.\nΗ Δήμαρχος Λευκονοίκου παρευρέθηκε σε αυτή την καθηλωτική εκδήλωση που μάγεψε πλήθος κόσμου. Η ίδια, άκρως ενθουσιασμένη και συγκινημένη, τόνισε:\n“Μάς θύμισε Παναγίες της Κατεχόμενης Κύπρου και τις 7 Θεομητορικές Εικόνες της Μονής Βατοπαιδίου. Ακόμη, ο Γιώργος Θεοφάνους μάς θύμισε οικεία κακά: προσφυγιά του 1922, του 1974 και προσφυγιά του σήμερα. Συγχαρητήρια σε όλους τους συντελεστές”.\nΣτις 10 Φεβρουαρίου 2019, η Δήμαρχος Λευκονοίκου συμμετείχε στην εκδήλωση One Billion Rising Revolution, η οποία ήταν κατά της βίας των γυναικών, των παιδιών, των ανδρών και ενάντια σε οποιαδήποτε μορφή βίας. Η εκδήλωση- εκστρατεία πραγματοποιήθηκε στην πλατεία Φανερωμένης, υπό την Αιγίδα του Υπουργού Δικαιοσύνης και Δημόσιας Τάξεως.\n“Σήμερα μαζί με τον σκηνοθέτη μας, κ. Μιχάλη Γεωργιάδη, και τον συνεργάτη από το Μουσείο Λαικής Τέχνης, κ. Γεώργιο Σάλλο, επισκεφθήκαμε το σπίτι των αγαπημένων μου, κ.Μάρως Σπανού Τριανταφύλλου και κ. Φίλιου Τριανταφύλλου, και καταγράψαμε τα όμορφα κειμήλια που έχουν διασώσει από το Λευκόνοικό μας. Μαζί μας και η εξαίρετη αδελφή της, κ. Γούλα Σπανού Καραμπάτση”.\nΣήμερα, 27 Φεβρουαρίου 2019, το Προσφυγικό Σωματείο «Το Λευκόνοικο», επαρχίας Λευκωσίας, πραγματοποίησε στο Δημαρχείο του Λευκονοίκου Διάλεξη για τον Διαβήτη με θέμα «Πρόληψη, Επιπλοκές και Αντιμετώπισή τους».\nΣήμερα, 28 Φεβρουαρίου 2019, με την ευκαιρία της Τσικνοπέμπτης, η Δήμαρχος Λευκονοίκου προσκάλεσε στο Δημαρχείο του Λευκονοίκου εκπαιδευτικούς για πρωινό καφέ και τους ετοίμασε μεσαρίτικες γεύσεις.\nΣτις 6 Μαρτίου, πραγματοποιήθηκε συγκέντρωση των γυναικών Λευκονοίκου στη Λεμεσό για τη Μέρα της Γυναίκας. Καλεσμένοι και οι εκλεκτοί μας φίλοι, κ. Άθως και κ. Στάλω Τυλληρή και οι κ.κ.Τάκης Χοίρας και Μιχάλης Τακούσιης.\nΤην Ημέρα της Γυναίκας στη Λεμεσό, συνεχίστηκε η καταγραφή των κειμηλίων του Λευκονοίκου.\nΣήμερα, 7 Μαρτίου 2019, ο Γενικός Γραμματέας του ΑΚΕΛ, κ. Άντρος Κυπριανού, προσκάλεσε σε πρόγευμα τις γυναίκες με την ευκαιρία της Διεθνούς Ημέρας της Γυναίκας.\nΣτις 7 Μαρτίου 2019, οι γυναίκες του Λευκονοίκου στη Λάρνακα, πραγματοποίησαν τον απογευματινό τους καφέ.\nΠραγματοποιήθηκε σήμερα, 8 Μαρτίου 2019, Εκδήλωση για την Παγκόσμια Ημέρα της Γυναίκας, η οποία τελούσε υπό την αιγίδα του Προέδρου της Δημοκρατίας, κ. Νίκου Αναστασιάδη. Η Δήμαρχος Λευκονοίκου, μετά από τιμητική πρόσκληση, παρευρέθηκε στην εκδήλωση αυτή και ανέφερε:\n“Ημέρα της Γυναίκας σήμερα στο Προεδρικό Μέγαρο. Απόψε στο Προεδρικό Μέγαρο γνώρισα την κ. Σπέχαρ, την Ειδική Αντιπρόσωπο του ΓΓ του ΟΗΕ στην Κύπρο».\nΜήνυμα Δημάρχου Λευκονοίκου, κ. Ζήνας Λυσάνδρου Παναγίδη, προς τις γυναίκες του Λευκονοίκου, για την Ημέρα της Γυναίκας.\n“Την αγάπη μου και την ευγνωμοσύνη μου στέλνω σε όλες γενικά τις γυναίκες του Λευκονοίκου, παλαιότερες και νεότερες, άξιες και χρυσοχέρες, που με το ήθος και την αρχοντιά τους, τη νοικοκυροσύνη και το μεγαλείο της ψυχής τους, με κάνουν πολύ περήφανη. Χρόνια πολλά σε όλες!\nΜακαρίζω και όσες έφυγαν και μάς άφησαν μεγάλο πολιτισμό και ιερές παρακαταθήκες. Αιωνία η μνήμη τους”.Ζήνα Λυσάνδρου-Παναγίδη\nΣτις 10 Μαρτίου 2019, την Κυριακή της Τυρινής, το Προσφυγικό Σωματείο «Το Λευκόνοικο», Λάρνακας- Αμμοχώστου, γιόρτασε τις Σήκωσες σε μια κεφάτη και γιορτινή ατμόσφαιρα, όπου όλοι οι φίλοι και συγγενείς πέρασαν ένα πολύ ευχάριστο βράδυ, με φαγητό, χορό και τραγούδι. Όπως κάθε χρόνο, την παράσταση έκλεψαν τα παιδιά του Χορευτικού Συγκροτήματος «Λευκόνοικο», με χοροδιδάσκαλο τον κ. Λούκα Πάρπα.\nΤην Παρασκευή, 15 Μαρτίου 2019, ο Δήμος Λευκονοίκου και το Προσφυγικό Σωματείο “Το Λευκόνοικο” διοργάνωσαν εκδήλωση- διάλεξη με θέμα: “Ιστορικά Στοιχεία για το Λευκόνοικο και τη γύρω περιοχή κατά τη Λατινοκρατία”, στο Οίκημα του Δήμου Λευκονοίκου στη Λευκωσία. Κύρια ομιλήτρια η ιστορικός και ερευνήτρια Δρ Νάσα Παταπίου.\n“Χθες κάναμε στην Αθηαίνου, για τις ανάγκες ενός ντοκιμαντέρ για τα γαλακτοκομικά προϊόντα, τσιππόπιτα, πουρέκκια της σάτζιης με κόλιαντρο και διπλοπουρέκκια της αναρής μαζί με τις αγαπημένες μου φίλες, κ.κ. Ρίτα Ριρή Προκοπίου, Βασούλα Χρυσοστόμου και Μαργαρίτα Γεωργιάδου.Ευχαριστώ την κ. Χρυσταλλένη Λαζάρου, την ψυχή του Μουσείου Τροφίμων, για την αγάπη της, όπως και την κ. Γεωργία από την Αθηαίνου για τη φιλοξενία και την τσίπα που μας προμήθευσε. Ευχαριστώ ακόμη, τη μαθήτριά μου, κ.Νίκη Σκίτσα και τον κ. Ευάγγελο Κεπόλα για όλη τη βοήθειά τους”.\nΣτις 17 Απριλίου 2019, ο Δήμος Λευκονοίκου πραγματοποίησε εκδήλωση στο Δημαρχείο, για να παρουσιάσει το Λεύκωμα με τίτλο “Πεπραγμένα Δήμου Λευκονοίκου 2017-2018”. Το Λεύκωμα αυτό φτιάχτηκε με πολύ μεράκι, κόπο και αγάπη και περιέχει πολλά απ΄ όσα πραγματοποίησε αλλά και συμμετείχε ο Δήμος Λευκονοίκου αυτά τα δύο έτη.\nΣτις 9 Μαΐου 2019 πραγματοποιήθηκε στην Αγία Νάπα η παρουσίαση του Λευκώματος «Πεπραγμένα Δήμου Λευκονοίκου 2017-2018», Παράλληλα, έγινε και η παρουσίαση του Ντοκιμαντέρ μας «ΛΕΥΚΟΝΟΙΚΟ…της Μεσαρκάς καμάριν».\nΠραγματοποιήθηκε στο οίκημα του Σωματείου μας στη Λάρνακα, στις 11 Μαΐου 2019, το 4ο Φιλολογικό μνημόσυνο για τον Ρε Αλέξη. Την εκδήλωση διοργάνωσε η Κοινότητα Μηλιάς, το Σωματείο και το Συμβούλιο Νεολαίας Μηλιάς Αμμοχώστου, σε συνεργασία με τον Δήμο μας.\nΣτις 18 Μαΐου 2019, έγινε Παρουσίαση του Λευκώματος «Πεπραγμένα Δήμου Λευκονοίκου 2017 – 2018», στο Σωματείο μας στη Λάρνακα. Η εκδήλωση τελούσε υπό την αιγίδα της Επιτρόπου Ισότητας των Φύλων, κ. Ιωσηφίνας Αντωνίου. Την εκδήλωση παρουσίασε η νεαρή φιλόλογος από την κωμόπολή μας, κ. Φλώρα Κιμήτρη-Λούη. Η παρουσίαση του Λευκώματος έγινε από τον Δρα Κυριάκο Ιωάννου, φιλόλογο-ερευνητή.\nΗ Δήμαρχος μαζί με την Αντιδήμαρχο Σωτηρούλα Ζαννέτου, τη Δημοτική Σύμβουλο Νίκη Χριστοφή, τη Γιούλικα Χούτρη-Γιάσουμα, την κ. Μαργαρίτα Γεωργιάδου αλλά και την κ. Βασούλα Χρυσοστόμου, εκπροσώπησαν τον Δήμο Λευκονοίκου στο γαστρονομικό φεστιβάλ Ανατολικής Κουζίνας στην Ιερισσό, το οποίο πραγματοποιήθηκε από τις 4-7 Ιουνίου το 2019. Ο γυναίκες του Δήμου μας έφτιαξαν διπλοπισιήδες, απλές πισιήδες και πουρέκκια της σάτσιης τα οποία και πρόσφεραν στους παρευρισκομένους.\nΣτις 9 Ιουνίου 2019 η Δήμαρχος κ. Ζήνα Λυσάνδρου-Παναγίδη μαζί με τις γυναίκες του Δήμου Λευκονοίκου που ζουν στη Λευκωσία πραγματοποίησαν προσκύνημα στην κατεχόμενη γη μας. Επισκέφθηκαν τον Άγιο Ιλαρίωνα, την Κερύνεια, τη Λάπηθο, τον Καραβά, τον Κορμακίτη, τη Μόρφου και τον Άγιο Μάμα.\nΣτις 30 Ιουνίου 2019 η Δήμαρχος Λευκονοίκου, κ. Ζήνα Λυσάνδρου Παναγίδη, παρευρέθηκε στο Ι’ Επιστημονικό και Λαογραφικό Συνέδριο Ακανθούς: “Ακανθού: Διαχρονικό Λίκνο Ιστορίας και Πολιτισμού” που έλαβε χώρα στην αίθουσα της Ολυμπιακής Επιτροπής στη Λευκωσία. Το συνέδριο πραγματοποιήθηκε με τη συνεργασία του Πανεπιστημίου Κύπρου και τελούσε υπό την αιγίδα του Έντιμου Υπουργού Παιδείας και Πολιτισμού, Δρος Κώστα Χαμπιαούρη.\nΣτις 6 Ιουλίου του 2019, μετά από πρόσκληση του Δημάρχου Νισύρου, κ. Χριστοφή Κορωναίου, πραγματοποιήθηκε εκδήλωση για την παρουσίαση του Ντοκιμαντέρ μας με τίτλο: «ΛΕΥΚΟΝΟΙΚΟ… της Μεσαρκάς καμάριν», στη Νίσυρο.\nΣτις 16 Ιουλίου 2019 η Δήμαρχος Λευκονοίκου, κ. Ζήνα Λυσάνδρου Παναγίδη, επισκέφθηκε το Αρχαιολογικό Μουσείο Νισύρου Δωδεκανήσου.\n“Αρχαιολογικό Μουσείο Νισύρου Δωδεκανήσου. Ένα μικρό νησί που η γη του είναι γεμάτη αρχαία ευρήματα. Δεν μπορεί κανείς να φανταστεί, αν δεν το δει με τα μάτια του, τι σπουδαίο Μουσείο είναι”.\n15 – 25 Ιουλίου\nΠαιδιά από τον Δήμο Λευκονοίκου, με συνοδό την κ. Μαρία Δημητρίου, συμμετείχαν στην Κατασκήνωση του Δήμου Νέας Ιωνίας στο Αλεποχώρι Αττικής και επέστρεψαν πάρα πολύ ευχαριστημένα. Η Δήμαρχος ευχαρίστησε τον Δήμο Νέας Ιωνίας που δίνει την ευκαιρία κάθε καλοκαίρι σε παιδιά του Δήμου μας να ζουν αυτή την ξεχωριστή εμπειρία.\nΣτις 27 Αυγούστου 2019, πραγματοποιήθηκε στο Συνεδριακό Κέντρο «Φιλοξενία», στη Λευκωσία, η τελετή έναρξης του 20ου Παγκόσμιου Συνεδρίου Κυπρίων της Διασποράς. Στην εκδήλωση παρευρέθηκε και η Δήμαρχος Λευκονοίκου, κ. Ζήνα Λυσάνδρου-Παναγίδη. Την έναρξη των εργασιών κήρυξε ο Πρόεδρος της Δημοκρατίας, κ. Νίκος Αναστασιάδης.\nΣτις 13 Σεπτεμβρίου 2019, η Δήμαρχος Λευκονοίκου, κ. Ζήνα Λυσάνδρου-Παναγίδη, επισκέφθηκε τις εκκλησίες και τα ξωκλήσια μας στο κατεχόμενο Λευκόνοικο, μαζί με τους Αρχιμανδρίτες μας, π. Αυγουστίνο Καρρά και π. Πανάρετο Κυπριανού, και τους κυρίους Ανδρέα Φλοκκά και Μιχάλη Χατζημιχαήλ.\nΕπίσης, στις 27 – 29 Σεπτεμβρίου του 2019 η Δήμαρχος Λευκονοίκου, κ. Ζήνα Λυσάνδρου-Παναγίδη μαζί με τον Δήμαρχο Μόρφου, κ. Βίκτωρα Χατζηαβραάμ, και τον Δημοτικό Σύμβουλο κ. Γιαννάκη Σιακαλλή, μετά από πρόσκληση του Δημάρχου της πόλης του Σαράγιεβο, του κ. Abdulah Skaka, παρευρέθηκαν στο 30ο Συνέδριο των Πόλεων της Ειρήνης στο Σαράγεβο της Βοσνίας.\nΤην Κυριακή, 29 Σεπτεμβρίου 2019, η Δήμαρχος Λευκονοίκου μαζί με τον Δημοτικό Σύμβουλο Λευκονοίκου κ. Γιαννάκη Σιακαλλή επισκέφτηκαν πρώτα την Ορθόδοξη Εκκλησία στο Σαράγιεβο και ύστερα το Δημαρχείο της πόλης.\nΣτις 3 Οκτωβρίου του 2019, η Δήμαρχος Λευκονοίκου, κ. Ζήνα Λυσάνδρου-Παναγίδη, συναντήθηκε με τον Γενικό Διευθυντή του ΥΠΕΣ, κ. Κύπρο Κυπριανού, του οποίου πρόσφερε «Τα Πεπραγμένα του Δήμου Λευκονοίκου 2017 – 2018»\nΜνημείο Ηρώων και Προτομή Βασίλη Μιχαηλίδη\nΈξω από το Οίκημα του Προσφυγικού Σωματείου «Το Λευκόνοικο», στη Λάρνακα, ανεγέρθηκε Μνημείο Ηρώων και Προτομή του Βασίλη Μιχαηλίδη. Η Δήμαρχος εκφράζει τα συγχαρητήριά της, τις ευχαριστίες και την ευγνωμοσύνη της, πρωτίστως, στον συνδημότη μας Νομικό κ. Σωτήρη Πίττα ο οποίος ανέλαβε όλα τα έξοδα για τη δημιουργία του Μνημείου Ηρώων του 1974 και τη διαμόρφωση του χώρου. Επίσης, συγχαίρει το Σωματείο μας στη Λάρνακα, τον Πρόεδρό του κ. Νίκο Αθανασίου και τα μέλη, όπως και\nτους φίλους μας της Ένωσης Λευκονοικιατών Αγγλίας, που από χρόνια έστειλαν χρήματα για αυτόν τον σκοπό. Την προτομή του Βασίλη Μιχαηλίδη μάς τη χάρισε ο μ. Φώτος Φωτιάδης, μέσω του Ιδρύματός του.\nΤέλος, ευχαριστεί τον εκπαιδευτικό κ. Ανδρέα Πιττάκαρα ο οποίος ανέλαβε όλα τα έξοδα της τοπιοτέχνησης του κήπου έξω από το Σωματείο.\n8 – 12 Οκτωβρίου\nΕπίσκεψη της Δημάρχου Λευκονοίκου στο Μινσκ της Λευκορωσίας\nΑπό τις 8-12 Οκτωβρίου η Δήμαρχος Λευκονοίκου, κ. Ζήνα Λυσάνδρου-Παναγίδη, μετά από πρόσκληση εκλεκτών φίλων της Κύπρου, πραγματοποίησε ιδιωτική επίσκεψη για σκοπούς διαφώτισης στο Μινσκ της Λευκορωσίας, αλλά και μετά από επιθυμία για σύναψη φιλικών σχέσεων με μια πόλη, τη Valosain, ο κυβερνήτης της οποίας ανταποκρίθηκε με χαρά.\nΣτη συνέχεια, η Δήμαρχος συναντήθηκε με τον Αναπληρωτή Κυβερνήτη(Deputy Governor) της περιοχής του Μινσκ, κ. Ivan Stanislavovits, με τον οποίο συζήτησαν για την κατοχή της Κύπρου, την καταπάτηση των ανθρώπινών μας δικαιωμάτων, το θέμα των αγνοουμένων μας αλλά και τη βεβήλωση των εκκλησιαστικών μας μνημείων και την εν γένει καταστροφή της πολιτιστικής μας κληρονομιάς. Τέλος, αντάλλαξαν δώρα φιλίας. Μετά το μεσημέρι, η Δήμαρχος Λευκονοίκου επισκέφθηκε το Μουσείο του Β΄ Παγκόσμιου Πολέμου, το Μουσείο του Μεγάλου Πατριωτικού Πολέμου, από το οποίο συγκλονίστηκε.\nΤην επόμενη μέρα, η Δήμαρχος επισκέφθηκε το μεσαιωνικό κάστρο Nesvizh, με τη συνοδεία του κυβερνήτη της περιοχής Alexander. Μια ευχάριστη έκπληξη τούς περίμενε στην είσοδο του κάστρου: ηθοποιοί ντυμένοι/-ες με τις παραδοσιακές στολές της περιοχής, τους καλωσόρισαν με ποιήματα και τραγούδια, κατασυγκίνησαν τους παρευρισκομένους με τις ευχές και τα όμορφα λόγια της αγάπης τους, και για την ίδια αλλά και για το Λευκόνοικο και τον κόσμο του. Στο τέλος, της πρόσφεραν και το παραδοσιακό στολισμένο ψωμί σε ένα ωραίο υφαντό πετσετάκι, όπως συνηθίζουν σε αυτές τις χώρες.\nΗ Δήμαρχος την επόμενη μέρα επισκέφθηκε την πόλη Valosain. Στο Δημαρχείο της πόλης είχε συνάντηση με τον Κυβερνήτη και τον Αναπληρωτή Κυβερνήτη της Βαλόσια, κ.κ. Γεβγένη και Ιγκόρ, και τους ενημέρωσε για την κατάσταση στην Κύπρο. Μετά από συζήτηση που είχαν οι δύο πλευρές, κατέληξαν ότι υπάρχουν πολλά κοινά μεταξύ τους και εξέφρασαν την επιθυμία τους οι πολιτιστικές ανταλλαγές μεταξύ των δύο Δήμων να συνεχιστούν. Τέλος, αντάλλαξαν δώρα και ακολούθησε ξενάγηση στην περιοχή Βαλόσια.\nΣτις 12 Οκτωβρίου του 2019, πραγματοποιήθηκε η καθιερωμένη εκδρομή των συνταξιούχων. Μετά από προσκύνημα στη Μητρόπολη Ταμασού, ακολούθησε γεύμα σε εστιατόριο της περιοχής, όπου ανανεώθηκαν σχέσεις αγάπης και φιλίας μεταξύ των παρευρισκομένων.\nΗ Δήμαρχος Λευκονοίκου, κ. Ζήνα Λυσάνδρου-Παναγίδη, μαζί με τον Δημοτικό Σύμβουλο κ. Νικόλα Μπάκα πραγματοποίησαν εκστρατεία διαφώτισης στο Βερολίνο με τη βοήθεια της Κυπριακής Πρεσβείας. Αρχικά, συναντήθηκαν με τον Πρέσβη της Κύπρου στο Βερολίνο, κ. Ανδρέα Χατζηχρυσάνθου, και άλλα μέλη της Πρεσβείας, με τον Δρα Hardy Boeckle στο Υπουργείο Εξωτερικών της Γερμανίας, με εκπροσώπους της Γερμανικής Ομοσπονδιακής Βουλής και με λειτουργό της Γερμανικής Καγκελλαρίας.\nΤην Τετάρτη 16 Οκτωβρίου 2019, η Δήμαρχος Λευκονοίκου, κ. Ζήνα Λυσάνδρου-Παναγίδη, και ο Δημοτικός Σύμβουλος κ. Νικόλας Μπάκας συναντήθηκαν με δύο εκπροσώπους της Γερμανικής Ομοσπονδιακής Βουλής, με τους οποίους συζήτησαν τόσο για τις τελευταίες εξελίξεις στη Συρία, αλλά και για θέματα που αφορούν στην Πολιτιστική μας Κληρονομιά και τους αγνοουμένους μας.\nΣτις 17 Οκτωβρίου 2019, διοργανώθηκε στο Ελληνικό Πολιτιστικό Κέντρο στο Βερολίνο, η εκδήλωση «ΛΕΥΚΟΝΟΙΚΟ… της Μεσαρκάς καμάριν».\n“Στο Νησί των Μουσείων η Δήμαρχος επισκέφθηκε το Neues Museum το οποίο φιλοξενεί και κυπριακές αρχαιότητες αλλά και αιγυπτιακές, όπως και τα ευρήματα του Ερρίκου Σλήμαν στην Τροία.\nΔεν μπορεί να μη νιώσεις περηφάνια, βλέποντας τα εξαίσια εκθέματα από όλο το νησί μας. Είναι πραγματικά πανέμορφα. Πόσο μάλλον, όταν υπάρχει και ένα έκθεμα από το Λευκόνοικο, ένα κεραμικό του 5ου-3ο αιώνα π.Χ, που έχει κείμενο σε συλλαβογραφική γραφή, τη Γραμμική Γραφή Α, γραφή που δεν έχει ακόμη αποκρυπτογραφηθεί. Είμαι πολύ χαρούμενη και συγκινημένη”.\nΤην Πέμπτη, 31 Οκτωβρίου 2019, ο Δήμος Λατσιών και ο προσφυγικός Δήμος Λευκονοίκου συνδιοργάνωσαν συναυλία με τον Μάριο Μελετίου και την ορχήστρα του στο Δημοτικό Θέατρο Λατσιών, με την ευκαιρία των 80 χρόνων του Δήμου Λευκονοίκου. Στην εκδήλωση απηύθυναν χαιρετισμό ο Δήμαρχος Λατσιών, κ. Χρίστος Πιτταράς, η Υπουργός Μεταφορών και Έργων, κ. Βασιλική Αναστασιάδου, και η Δήμαρχος Λευκονοίκου, κ. Ζήνα Λυσάνδρου-Παναγίδη. Τραγούδησαν οι: Έλενα Ανδρέου, Φίλιππος Κτενάς και Ευδοκία Καδή. Επίσης, στην εκδήλωση τραγούδησαν και οι συνδημότισσές μας, κ. Μάρω Εξηντάρη-Μήτσα και κ. Ειρήνη Παρασκευά-Ροδοσθένους. Τη συναυλία τίμησαν με την παρουσία τους η Υπουργός Μεταφορών και Έργων, κ. Βασιλική Αναστασιάδου, ο Δήμαρχος Δυτικής Λέσβου, κ. Ταξιάρχης Βέρρος, με την αντιπροσωπεία του, Δήμαρχοι, Βουλευτές, Κοινοτάρχες και πλήθος κόσμου.\nΤην Παρασκευή, 1η Νοεμβρίου 2019, η αντιπροσωπία του Δήμου Δυτικής Λέσβου μαζί με τη Δήμαρχο, κ. Ζήνα Λυσάνδρου-Παναγίδη, τον Κοινοτάρχη Λευκονοίκου, κ. Ντίνο Γρηγορίου, και τον Δημοτικό Σύμβουλο κ. Γιανννάκη Σακαλλή, πραγματοποίησαν προσκύνημα στον Αρχάγγελο Μιχαήλ στο Λευκόνοικο και σε άλλα μέρη της κατεχόμενης γης μας.\nΤο Σάββατο, 2 Νοεμβρίου 2019, τελέστηκε Θεία Λειτουργία στον Ι. Ν. Αγίου Γεωργίου Κοντού στη Λάρνακα, αφού το κατοχικό καθεστώς δεν επέτρεψε να γίνει Θεία Λειτουργία στον Ι. Ν .Αρχαγγέλου Μιχαήλ στο Λευκόνοικο. Ακολούθησε μνημόσυνο των πεσόντων αλλά και όλων των αποθανόντων στην προσφυγιά Λευκονοικιατών αλλά και κατάθεση στεφάνων και τρισάγιο. Ακολούθησε κατάθεση στεφάνων και τρισάγιο στους τάφους τεσσάρων ηρώων του Δήμου που είναι θαμμένοι στο Κοιμητήριο του Αγίου Γεωργίου στη Λάρνακα.\nΤο μεσημέρι, σε κέντρο στην Αραδίππου, ακολούθησε Συνεστίαση με τίτλο: «3ο Ταξίδι στις Παραδοσιακές Γεύσεις του Λευκονοίκου και 2η Γιορτή του Οφτού», υπό την αιγίδα του Γραμματέα του Υπουργικού Συμβουλίου, κ. Θεοδόση Τσιόλα, ο οποίος στον χαιρετισμό του αναφέρθηκε στη μεγάλη προσφορά του Δήμου Λευκονοίκου στο νησί μας. Επίσης, στη συνεστίαση απηύθυνε χαιρετισμό η Δήμαρχος Λευκονοίκου, ο Πρόεδρος του Σωματείου «Το Λευκόνοικο» στη Λάρνακα αλλά και η Δημοτική Σύμβουλος Δυτικής Λέσβου, κ. Αφροδίτη Βατή.\nΣτις 9 – 10 Νοεμβρίου 2019, πραγματοποιήθηκε η έκθεση για τη Γαστρονομία στη Διεθνή έκθεση. Τα εγκαίνια της έκθεσης τέλεσε ο Πρόεδρος των Κατεχόμενων Δήμων, Δρ. Πέτρος Καρεκλάς. Φέτος, σ’ αυτή την εξειδικευμένη Έκθεση συμμετείχαν τρείς Κατεχόμενοι Δήμοι, της Μόρφου, της Ακανθούς και του Λευκονοίκου.\nΗ Δήμαρχος Λευκονοίκου μαζί με την κ. Μαργαρίτα Γεωργιάδου και την κ. Βασούλα Χρυσοστόμου ετοίμασαν τα ζυμαρικά που κέρασαν στους παρευρισκομένους στην έκθεση.\nΣτις 29 Νοεμβρίου 2019, η Δήμαρχος Λευκονοίκου, κ. Ζήνα Λυσάνδρου-Παναγίδη, συναντήθηκε με τον Δήμαρχο Περιστερίου, κ. Αντρέα Παχατουρίδη, με τον οποίο αντάλλαξαν απόψεις για τον ρόλο των Κατεχόμενων Δήμων.\nΕπίσης, στις 29 Νοεμβρίου η Δήμαρχος Λευκονοίκου, κ. Ζήνα Λυσάνδρου-Παναγίδη, συναντήθηκε με τον Δήμαρχο Αθηναίων, κ. Κώστα Μπακογιάννη, με τον οποίο είχαν μια πολύ εγκάρδια συνομιλία στο γραφείο του. Η Δήμαρχος τον ενημέρωσε για την κωμόπολή μας, για το έργο των Δημάρχων των Κατεχόμενων Δήμων, αλλά και τον κάλεσε να έρθει να γνωρίσει το Λευκόνοικο. Τέλος, η Δήμαρχος Λευκονοίκου πρόσφερε στον κ. Μπακογιάννη τα “Πεπραγμένα Δήμου Λευκονοίκου 2017-19”.\nΣτις 30 Νοεμβρίου του 2019, η Δήμαρχος Λευκονοίκου, κ. Ζήνα Λυσάνδρου-Παναγίδη, μετά από πρόσκληση, παρευρέθηκε στο Συνέδριο της Νέας Δημοκρατίας και απαθανατίστηκε με τον πρωθυπουργό της Ελλάδας, κ. Κυριάκο Μητσοτάκη, με Υπουργούς αλλά και με στελέχη της πρώτης γραμμής.\nΤην Τετάρτη, 4 Δεκεμβρίου 2019, η Δήμαρχος Λευκονοίκου, κ. Ζήνα Λυσάνδρου-Παναγίδη, συναντήθηκε στην Αθήνα με τον Υπουργό Τουρισμού της Ελλάδας, κ. Χάρη Θεοχάρη, και τον Γενικό Γραμματέα του Υπουργείου του, κ. Κωνσταντίνο Λούλλη, πνευματικό παιδί του Γέροντα Εφραίμ, στους οποίους χάρισε τα Πεπραγμένα του Δήμου μας.\nΣτις 8 Δεκεμβρίου 2019, τελέστηκε το εκατοστό δεύτερο ετήσιο μνημόσυνο του Εθνικού μας Ποιητή, Βασίλη Μιχαηλίδη, στην εκκλησία του Αγίου Νικολάου στη Λακατάμια. Το παρόν στο μνημόσυνο έδωσαν, εκ μέρους του Δήμου, η Αντιδήμαρχος Λευκονοίκου, κ. Σωτηρούλα Ζαννέτου, ο Δημοτικός Σύμβουλος κ. Σωτήρης Κόκκινος και ο Πρόεδρος του Επαρχιακού Συμβουλίου Λευκωσίας του Προσφυγικού Σωματείου “Το Λευκόνοικο”, κ. Πιερής Γυψιώτης.\nΤη Δευτέρα, 9 Δεκεμβρίου 2019, τελέστηκε Τρισάγιο στη μνήμη των ηρώων μας στην πλατεία Λευκονοίκου στη Μήθυμνα της Λέσβου, με την ευκαιρία της παρουσίας της Δημάρχου στις εκδηλώσεις του Δήμου Δυτικής Λέσβου για την επέτειο της ανεξαρτησίας του. Στο Τρισάγιο μαζί με τη Δήμαρχο ήταν οι πρώην Δήμαρχοι της Μήθυμνας, κ. Δημήτρης Βατής και κ. Στέλιος Καραντώνης. Ο κ. Δημήτρης Βατής υπέγραψε μαζί με τον αείμνηστο Λυκούργο Κάππα το πρωτόκολλο αδελφοποίησης, ενώ με τον τέως Δήμαρχο Λευκονοίκου, Μιχάλη Πήλικο, εγκαινίασαν την πλατεία Λευκονοίκου.\nΤην Τετάρτη, 11 Δεκεμβρίου 2019, συνομολογήθηκε συμφωνία μεταξύ του Πανεπιστημίου Κύπρου-Τμήμα Ιστορίας και Αρχαιολογίας-και του Δήμου Λευκονοίκου, για τη συγγραφή της Ιστορίας του Λευκονοίκου από δύο μεταπτυχιακούς φοιτητές του Πανεπιστημίου Κύπρου, τους Παναγιώτη Στεφάνου και Ανδρέα Χριστοφή.\nΤη συμφωνία υπέγραψαν ο Πρόεδρος του Τμήματος Ιστορίας και Αρχαιολογίας, Καθηγητής Πέτρος Παπαπολυβίου, και η Δήμαρχος Λευκονοίκου, κ. Ζήνα Λυσάνδρου-Παναγίδη.\nΣυνάντηση την Τρίτη, 16 Δεκεμβρίου 2019, με την Υπουργό Εργασίας, Πρόνοιας και Κοινωνικών Ασφαλίσεων, κ. Ζέτα Αιμιλιανίδου, είχε η Δήμαρχος Λευκονοίκου, κ. Ζήνα Λυσάνδρου-Παναγίδη, στην οποία χάρισε τον τόμο των Πεπραγμένων μας για το 2017-18, καθώς και το Ημερολόγιο 2020.\nΣτις 20 Δεκεμβρίου 2019, πραγματοποιήθηκε η καθιερωμένη εκδήλωση της Σχολικής Εφορίας Λευκονοίκου για τη βράβευση των άριστων μαθητών και μαθητριών, απόφοιτων Δημόσιων και Ιδιωτικών Λυκείων και Τεχνικών Σχολών. Επίσης, δόθηκαν οι υποτροφίες/βοηθήματα από τα Φιλανθρωπικά Ιδρύματα Ελένης Θ. Σαββίδου και Κυριακής Θούπα. Την εκδήλωση χαιρέτισαν η Πρόεδρος της Σχολικής Εφορίας, κ. Χριστίνα Παπασολομώντος, η Δήμαρχος Λευκονοίκου, κ. Ζήνα Λυσάνδρου-Παναγίδη, και ο Κοινοτάρχης και μέλος της Σχολικής Εφορίας Λευκονοίκου, κ. Ντίνος Γρηγορίου.


BG Berlin Βαλίτσες ENDURO Set 1+1 ΔΩΡΟ!\nBG Berlin Βαλίτσες ENDURO Set 1+1 ΔΩΡΟ . Αποκλειστική προσφορά Bagstories! Με αγορά της μεγάλης βαλίτσας σας δίνουμε δώρο την expandable βαλίτσα καμπίνας με θύρα φόρτισης USB. Η προσφορά ισχύει μέχρι εξανλήσεως των αποθεμάτων!\n77,5x50,5x31,5cm 106L - 4,7Kg\n54,5x40x24,5cm 47L - 2,9Kg\nΚωδικός Προϊόντος: BG003/03/11/SET


Made… in Greece! – μέρος 1ο | EMMEIS website\nΑρχική » Τεύχος 54 (Ιανουάριος 2015) » Made… in Greece! – μέρος 1ο\nMade… in Greece! – μέρος 1ο\n(συνέχεια άρθρου – δείτε το 1ο μέρος εδώ)\nΕπόμενη “copy-paste” σειρά στην λίστα είναι η σειρά «Με λένε Βαγγέλη». Σε αυτή την σειρά έχουμε τον Βαγγέλη (Βασίλης Χαραλαμπόπουλος), ο οποίος στο παρελθόν ανήκε στο περιθώριο και επιβίωνε κάνοντας μικροκλοπές, απατεωνιές και εκμεταλλεύοντας τους άλλους ανθρώπους. Κάποια μέρα κερδίζει σε ένα λαχείο ένα σημαντικό ποσό, η τύχη του όμως αποφασίζει να μην του γελάσει, καθώς λίγο αργότερα τον χτυπάει ένα αμάξι. Όντας στο νοσοκομείο, παρακολουθεί τον τραγουδιστή Νίκο Κούρκουλο να μιλάει στην εκπομπή της Τατιάνας Στεφανίδου για το «κάρμα» και το πόσο βοήθησε τον τραγουδιστή να αναθεωρήσει για την ζωή του και να του χαμογελάσει η τύχη. Έτσι λοιπόν ο Βαγγέλης αποφασίζει να φτιάξει μια λίστα με τις κακές πράξεις του και να προσπαθήσει να «ξεπληρώσει» τα λάθη του.\nΗ πρωτότυπη ιδέα ονομάζεται «My name is Earl» και είναι αμερικάνικη. Το ελληνικό σενάριο δεν απέχει και πολύ από το αμερικάνικο, καθώς ο Earl J. Hickey (Jason Lee), είναι ένας μικροεγκληματίας. Έχοντας κερδίσει στο λαχείο, τον χτυπάει ένα αμάξι και καταλήγει στο νοσοκομείο. Βλέποντας μία εκπομπή, αποφασίζει να κάνει καλές πράξεις, ώστε να αλλάξει η τύχη του. Συμπερασματικά, το σενάριο είναι πανομοιότυπο με πολύ μικρές διαφορές.\nΕπόμενη σειρά και λίγο παλαιότερη είναι «Η ζωή της άλλης». Στη συγκεκριμένη σειρά έχουμε την γλυκιά και ευγενική Ελπίδα(Ευδοκία Ρουμελιώτη) και την συμφεροντολόγα και ζηλιάρα Ξένια(Αθηνά Οικονομάκου), φίλες από παιδιά, οι οποίες μένουν σε ένα ορφανοτροφείο.\nΕνόψει των 18ων γενεθλίων της, η Ελπίδα αποφασίζει να φύγει πια από το ορφανοτροφείο και να προσπαθήσει να υλοποιήσει το όνειρό της να γίνει σεφ. Η Ξένια από την άλλη ανακαλύπτει ότι η ίδια είχε βρεθεί σε κάδο απορριμμάτων βρέφος, ενώ η Ελπίδα είναι εγγονή μιας πασίγνωστης επιχειρηματίας, της Κάτιας Καλλιφατίδη(Κάτια Δανδουλάκη). Αποφασίζει, λοιπόν, η Ξένια να πάρει τη θέση της Ελπίδας και να παρουσιαστεί ως εγγονή της Κάτιας»\n«Η ζωή της άλλης» είναι βασισμένη στο μεξικάνικο σήριαλ «Querida Enemiga» (=αγαπητή εχθρός). Η Lorena (Ana Layevska) και η Sara(Carmen Becerra) μεγάλωσαν μαζί σε ένα ορφανοτροφείο. Παρόλο που είχαν διαφορετικές προσωπικότητες ήταν κολλητές φίλες. Η Lorena πάντα ονειρευόταν να γίνει σεφ, σε αντίθεση με την Sara, η οποία πάντα ήταν πιο υλιστική και πάντα σιχαινόταν την «μίζερη» ζωή στο ορφανοτροφείο. Κάποια στιγμή η Sara θα ανακαλύψει ότι η ίδια βρέθηκε βρέφος σε κάδο απορριμμάτων, ενώ η Lorena εγκαταλείφθηκε για άγνωστους λόγους στο ορφανοτροφείο από την εκατομμυριούχο γιαγιά της Hortensia Armendariz (Maria Rubio). Αρχικός στόχος της Sara είναι να αποκαλύψει στην Lorena την αλήθεια και να την πείσει να διεκδικήσει ό,τι δικαιούται, τελικά όμως αποφασίζει να αλλάξει ρόλους και μπαίνει στην θέση της Sara. Και εδώ λοιπόν βλέπουμε όμοια, αν όχι πανομοιότυπα, σενάρια όσον αφορά το μεξικάνικο και το ελληνικό σενάριο.\nΚαι πάμε στο 2009 και στη σειρά «Η οικογένεια βλάπτει» ή όπως είναι στην ισπανική βερσιόν “La familia Mata”(=Η οικογένεια Μάτα). Στην ελληνική έκδοση ένα ζευγάρι, η Χριστίνα (Αγγελική Λάμπρη) και ο Γεράσιμος (Πυγμαλίων Δακαρίδης) αναγκάζονται να μείνουν με τους γονείς της Χριστίνας, όταν μετά από μία «επιχειρηματική βλακεία» του πατέρα της Χριστίνας, Μένιου (Σάκης Μπουλάς) ο Γεράσιμος χάνει όλες του τις οικονομίες. Έτσι λοιπόν αναγκάζονται να συγκατοικήσουν με την γκρινιάρα μαμά Λαμπρινή (Χρύσα Ρώπα), την «αντροκυνηγό» θεία Πελαγία (Θωμαΐς Ανδρούτσου), τον παππού Φιλώτα (Γιάννης Βογιατζής) και τέλος τον χαζούλη αδερφό Ασημάκη (Αντώνης Κρόμπας), ο οποίος μένει στο σπίτι με τα δυο παιδιά του, την Λίλη (Μελίνα McGilvra) και τον Αλέξη (Εφραίμ Ελευθερόγλου). Στην ισπανική πρωτότυπη εκδοχή, ο Pablo (Daniel Guzman) και η Susana (Elena Ballesteros) αναγκάζονται να μείνουν με τους γονείς της Susana, όταν ο πατέρας της Susana, Arturo, αντί να πληρώσει τον συμβολαιογράφο για το σπίτι των παιδιών, αποφασίζει να πάρει δικά του τα χρήματα και να κάνει μία «επιχειρηματική δουλειά», χωρίς επιτυχία.\nΑκολουθεί η σειρά «L.A.P.D.» και πιο συγκεκριμένα «Lekanopedio Attikis Police Department». Στην συγκεκριμένη σειρά βλέπουμε διάφορα περιστατικά και ιστορίες τριών αστυνομικών και φίλων μεταξύ τους, του Προκόπη (Ιεροκλής Μιχαηλίδης), του Θωμά (Κρατερός Κατσούλης) και του Λουκά (Γιώργος Χρυσοστόμου). Το σενάριο απέχει σε ένα βαθμό από την ισπανική πρωτότυπη εκδοχή “Los Hombres de Paco”(=τα αγόρια του Πάκο), καθώς πρωτεύον πρόσωπο της σειράς είναι ο Paco (Paco Tous) και δευτεραγωνιστές διάφοροι αστυνομικοί.\nΕπόμενη σειρά στην κατηγορία των copy-paste σειρών είναι «Η Πολυκατοικία» ή αλλιώς “Aqui no hay quien viva” (=Κανείς δεν μπορεί να ζήσει εδώ). Και στις δύο σειρές βλέπουμε την ζωή διαφορετικών ζευγαριών μέσα σε μία πολυκατοικία. Πολλοί από τους χαρακτήρες των δύο σήριαλ είναι πανομοιότυποι μεταξύ τους. Έχουμε αρχικά τους θυρωρούς Emilio (Fernando Tejero) και τον Μανώλη (Δημήτρης Κουρούμπαλης) και τους τυχοδιώκτες πατεράδες τους και οι οποίοι μένουν με τους γιους τους Mariano (Eduardo Gomez) και Αργύρη (Κώστας Φλωκατούλας). Έπειτα είναι οι ένοικοι της πολυκατοικίας: στον πρώτο όροφο είναι οι τρεις γιαγιάδες, η αθώα Vicenta (Gemma Cuervo) ή Βασιλική (Αντιγόνη Γλυκοφρύδη), η αδερφή της Vicenta/Βασιλικής και κατά πολύ διαφορετική στον χαρακτήρα Maria Luisa (Marivi Bilbao) ή Μαίρη (Βίλμα Τσακίρη) και η στριμμένη Concha (Emma Penella) ή Παναγιώτα (Μάρθα Βούρτση). Στον πρώτο όροφο επίσης μένει ένα γκέι ζευγάρι, ο δικηγόρος και πιο σοβαρός Fernando (Adria Collado) ή Χρήστος (Νίκος Πουρσανίδης) και ο σύντροφος του, ο περισσότερο εξωστρεφής δημοσιογράφος Mauricio (Luis Merio) ή Μάρκος (Χάρης Ασημακόπουλος. Στον δεύτερο όροφο μένει η οικογένεια του διαχειριστή Juan (Jose Luis Gil) ή Θανάση (Παύλος Χαϊκάλης): η αυταρχική γυναίκα του διαχειριστή, Paloma(Loles Leon) ή Μαργαρίτα(Νικολέτα Βλαβιανού), η έφηβη κόρη Natalia(Sofia Nieto) ή αλλιώς Ναταλί (Δέσποινα Μπουγατιώτη) και ο μικρότερος σε ηλικία γιος Josemi (Eduardo Garcia Martinez) ή Πέτρος (Γιώργος Λιάτης).\nΣτον τρίτο όροφο μένει η Lucia (Maria Adanez) ή Λουκία (Βάσω Λασκαράκη), κόρη ενός εργοστασιάρχη, η οποία δούλευε στο εργοστάσιο του πατέρα της και ήταν συνηθισμένη στις πολυτέλειες. Μένει μαζί με τον σύντροφό της, τον Roberto (Daniel Guzman) ή Τάκη (Γιάννης Τσιμιτσέλης), αρχιτέκτονα και σκιτσογράφο. Απέναντι από το ζευγάρι μένουν η Belen (Malen Alterio), άτυχη στον έρωτα και λίγο γκρινιάρα, ή Ελένη(Βασιλική Ανδρίτσου). Μαζί της συγκατοικεί η Alicia(Laura Pamplona) ή Αλίκη(Έλενα Ασημακοπούλου), μία πολύ όμορφη κοπέλα που πάντα ήθελε να γίνει μοντέλο. Τέλος, ένας εξωτερικός χαρακτήρας είναι ο Paco(Guillermo Ortega) ή Σταύρος(Ανδρέας Κοντόπουλος), ο οποίος έχει το βίντεο κλαμπ δίπλα από την πολυκατοικία και αλληλεπιδρά με όλους τους κατοίκους της διπλανής πολυκατοικίας. Είναι φανερό λοιπόν, τουλάχιστον βλέποντας τους χαρακτήρες και τα πρώτα επεισόδια των δύο σειρών, ότι οι συγκεκριμένες σειρές μοιάζουν αρκετά μεταξύ τους.\nΣυνεχίζοντας, έχουμε τη σειρά «Ευτυχισμένοι Μαζί» ή “Los Serrano”. Στην συγκεκριμένη σειρά πρωταγωνιστής είναι ο Diego-Διονύσης (Antonio Resines-Γιάννης Μπέζος), ο οποίος είναι ιδιοκτήτης μιας ταβέρνας και χήρος, έχοντας τρία παιδιά από τον πρώτο γάμο του, τον μουσικόφιλο Marcos-Μάρκο (Fran Perea-Πέτρος Μπουσουλόπουλος), τον σκανταλιάρη Guillermo-Θανάση (Victor Elias-Άρης Τσάπης) και τον μικρότερο γιο και πιο «συνεννοήσιμο» Curro-Γιαννάκη (Jorge Jurado-Σάββας Σαλίπας).\nΟ Diego-Διονύσης κάποια στιγμή συναντά τον πρώτο εφηβικό έρωτα της ζωής του, την Lucia-Ελένη (Belen Rueda-Κατερίνα Λέχου), με την οποία χώρισαν καθώς η Lucia-Ελένη έφυγε για σπουδές στην Θεσσαλονίκη και παντρεύτηκε εκεί έναν δικηγόρο. Η Lucia-Ελένη απέκτησε δύο κόρες, την Eva-Εύα (Veronica Sanchez-Ιωάννα Πηλιχού) και την Tete-Φίφη (Natalia Sanchez-Εύη Δαέλη). Αποφασίζουν λοιπόν να παντρευτούν οι δύο χαρακτήρες και έτσι οι δύο οικογένειες μένουν όλες μαζί σε ένα σπίτι. Οι συγκρούσεις είναι αναπόφευκτες, καθώς και η άνθιση του έρωτα μεταξύ της Eva-Εύας και του Marcos-Μάρκου.\nΚαι έρχεται η σειρά της σειράς «Μαρία η άσχημη» ή “Yo soy Betty, la fea”. Πρωταγωνίστρια της σειράς είναι η Betty(Ana Maria Orozco) ή ελληνιστί Μαρία (Αγγελική Δαλιάνη). Και οι δύο πρωταγωνίστριες προσλαμβάνονται ως γραμματείς σε έναν οίκο μόδας, τον Ecomoda, στην οποία πρόεδρος είναι ο Armando(Jorge Enrique Abello) ή Αλέξης (Άνθιμος Ανανιάδης). Στην σειρά λοιπόν εκτυλίσσονται οι περιπέτειες της Betty-Μαρίας, καθώς και ο έρωτας μεταξύ αυτής και του Armando-Αλέξη.\nΠλησιάζουμε στο τέλος με μία σειρά, η οποία είναι πιστό αντίγραφο αμερικάνικης σειράς «The Nanny» και μιλάμε για την σειρά «Η νταντά». Στην σειρά «The Nanny», η Fran Fine (Fran Drescher) πηγαίνει στο σπίτι της οικογένειας Sheffield, έχοντας σκοπό να πουλήσει καλλυντικά. Τελικά καταλήγει να γίνει η νταντά των παιδιών του χήρου πατέρα της οικογένειας, Maxwell (Charles Shaughnessy). Με τον σπιρτόζο χαρακτήρα της και την καλοσύνη της, καταφέρνει να μετατρέψει μια δυστυχισμένη οικογένεια σε χαρούμενη και ευτυχισμένη οικογένεια, αλλά και να συνάψει σχέση και αργότερα να παντρευτεί με τον Maxwell.\nΗ ίδια υπόθεση εκτυλίσσεται και στην ελληνική εκδοχή «Η Νταντά». Η Μαίρη (Μαρία Λεκάκη) αρχίζει να δουλεύει ως πλασιέ καλλυντικών. Ως πλασιέ λοιπόν, χτυπά τυχαία την πόρτα του σπιτιού του Άρη Μπακόπουλου (Κώστας Αποστολίδης) , γνωστού θεατρικού και τηλεοπτικού παραγωγού, που ψάχνει απεγνωσμένα μία νταντά για τα τρία του παιδιά, τα οποία έχουν πρόσφατα χάσει την μητέρα τους, και τα οποία έχουν ήδη «ταλαιπωρήσει» πολλές νταντάδες. Στην απελπισία του, επειδή δεν βρίσκει άλλη, ο Άρης αποφασίζει να προσλάβει δοκιμαστικά την Μαίρη ως νταντά και τελικά μόνιμα. Στο τέλος Άρης και Μαίρη παντρεύονται και αποκτούν δίδυμα.\nΤέλος, μία αγαπημένη και διαχρονική σειρά πολλών τηλεθεατών είναι η σειρά «Σ’ αγαπώ, μ’ αγαπάς», η οποία προβλήθηκε στο mega τηλεοπτική σεζόν 2001-2002 και 2002-2003. Στην συγκεκριμένη σειρά είναι μόνο δύο οι φανεροί ηθοποιοί, ο Θοδωρής(Θοδωρής Αθερίδης) και η Δήμητρα(Δήμητρα Παπαδοπούλου). Οι υπόλοιποι δευτεραγωνιστές (φίλοι, γονείς πρωταγωνιστών) δεν φαίνονται τα κεφάλια τους, παρά μόνο χέρια ή πόδια και οι κινήσεις αυτών.\nΣτην σειρά λοιπόν βλέπουμε την ζωή του ζευγαριού, την ακόρεστη επιθυμία της Δήμητρας να παντρευτεί και να γίνει μάνα και την ακόρεστη απάθεια του Θοδωρή προς αυτές τις επιθυμίες. Το ίδιο πρωτοέγινε και στην Καναδέζικη εκδοχή της σειράς, η οποία βγήκε στους τηλεοπτικούς δέκτες το 1997. Πρωταγωνιστές είναι ο Guy A. Lepage και η Sylvie Leonard. Η οπτική γωνία είναι η ίδια, καθώς φαίνονται τα πρόσωπα μόνο των πρωταγωνιστών.\nΕδώ τελειώνουν οι ταινίες “copy-paste”, που άρχισαν να μας απασχολούν από το 2001 μέχρι σήμερα και γιατί όχι σε μεταγενέστερες τηλεοπτικές σεζόν. Παρόλα αυτά αρκετά είναι τα πρωτότυπα και καινοτόμα σενάρια, βασισμένα σε ελληνική πένα. Το σίγουρο πάντως είναι η τηλεόραση έχει να αναδείξει πολλά πράγματα ακόμη. Ας μην ξεχνάμε, “Τηλεόραση: δασκάλα, μητέρα, κρυφή ερωμένη.”\nHi this was a good post. I appreciate your blog and share on twitter often. hope to see more posts.


Η Jlo με τον Ben της στο Met Gala - Cowgirl με Ralph Lauren φόρεμα & γουναρικό στους ώμους (φωτό - βίντεο) | eirinika.gr\nΤρίτη, 19 Οκτωβρίου | 02:54\nΗ Jlo με τον Ben της στο Met Gala - Cowgirl με Ralph Lauren φόρεμα & γουναρικό στους ώμους (φωτό - βίντεο)\nΤο Met Gala 2021 πραγματοποιήθηκε χθες το βράδυ μετά από έναν χρόνο απουσίας.\n14 Σεπτεμβρίου 2021 - 10:41πμ\nΚάθε χρόνο πραγματοποιείται στο Μητροπολιτικό Μουσείο Τέχνης της Νέας Υόρκης το Μet Gala, με σκοπό τη συγκέντρωση χρημάτων για το Ινστιτούτο Κοστουμιών του ιδρύματος.\nΕίναι η αντίστοιχη βραδιά των κινηματογραφικών βραβείων Όσκαρ, αλλά στον κόσμο της μόδας. Το φετινό κεντρικό θέμα του Met Gala είναι η αμερικάνικη μόδα.\nΝα σημειώσουμε πως πέρυσι λόγω της πανδημίας του Covid-19, η εντυπωσιακή βραδιά του Met Ball δεν έγινε.\nΦέτος η έκθεση είχε τίτλο «Στην Αμερική: Ενα λεξικό της μόδας» (In America: A Lexicon of Fashion») το οποίο είναι στην ουσία το πρώτο από τα δυο μέρη της διοργάνωσης που σκοπό έχει την ανάδειξη της αμερικανικής μόδας. Το επόμενο γκαλά θα γίνει τον ερχόμενο Μάιο.\nΣτο κόκκινο χαλί λοιπόν παρέλασαν πάλι οι διάσημοι stars, οι οποίοι έκανα, λαμπερές αλλά και εκκεντρικές εμφανίσεις. Η Jlo, η Λατίνα τραγουδίστρια που μας εντυπωσιάζει σε κάθε της εμφάνιση, δεν θα μπορούσε να λείψει από το μεγάλο event.\nΚαι για άλλη μία φορά εννοείται μας άφησε με το στόμα ανοιχτό. Η μοναδικότητα που έχει το Μet Gala, το κάνει ένα τόσο σπουδαίο και μεγάλο γεγονός. Η μεγάλη αυτή γιορτή της μόδας κάνει τους παρευρισκόμενους να ψάξουν βαθιά και να βρουν το νόημα της παρουσίας τους εκεί. Το κάθε κοστούμι αλλά και η κάθε εμφάνιση κρύβει πίσω της κάτι συναρπαστικό.\nΈτσι λοιπόν, η Τζένιφερ Λόπεζ αποφάσισε να ντυθεί ένα cowgirl, και να φορέσει ένα καουμπόικο φόρεμα, αφού οι καουμπόιδες κατέχουν ένα μεγάλο μέρος της παράδοσης της Αμερικής αλλά και της μόδας.\nΗ δημοσίευση κοινοποιήθηκε από το χρήστη Bennifer🤍💍 (@moodof90.s)\nΜε τον Ben της και αυτή τη φορά - αφού οι δύο τους μετά την επανενωσή τους είναι αχώριστοι - η σταρ εμφανίστηκε με καφέ φόρεμα Ralph Lauren. Το ντεκολτέ της και το μεγάλο σκίσιμο στο πόδι δεν άφηνα και πολλά στην φαντασία.\nΗ δημοσίευση κοινοποιήθηκε από το χρήστη jlover_forever (@sarina_jlover)\nΦορούσε μια ζώνη στη μέση, γούνα και καουμπόικο καπέλο. Πόζαρε με τον έρωτά της, τον Ben Affleck, ο οποίος επέλεξε ένα safe μαύρο κοστούμι.


"Έπιασε ζεστά" ο νέος Γ.Γ. στα Άβδηρα - Νέα, Ειδήσεις, Εκδηλώσεις στην Ξάνθη\nΖεστά πήρε την δουλειά ο νέος Γενικό Γραμματέας του Δήμου Αβδήρων κ. Θανάσης Γαλανόπουλος που όπως μαθαίνω είναι παντού και συντονίζει το έργο των υπηρεσιών. Νέος, με όρεξη για δουλειά και καταρτισμένος επιστήμονας είναι πολύ καλή επιλογή για τον Δήμαρχο Γιώργο Τσιτιρίδη και πιστεύω θα τον βοηθήσει στο έργο του. Στην φωτογραφία με το νέο όχημα καθαριότητας στις πρώτες δοκιμές.\nΣυνάντηση του ΥφΕς Στ. Καλαφάτη με φορείς της Θράκης


Δεν χρειάζεται να κρατάτε ένα μικρόφωνο στα ηχεία του υπολογιστή σας για να εγγράψετε τον ήχο του. Ακόμα κι αν δεν έχετε επιλογή Stereo Mix στον υπολογιστή σας, μπορείτε εύκολα να εγγράψετε τον ήχο που προέρχεται από οποιονδήποτε υπολογιστή με Windows.\nΜπορείτε να εγγράψετε τον ήχο που προέρχεται από τον υπολογιστή σας με πολλούς τρόπους και θα σας δείξουμε τα τρία καλύτερα που έχουμε βρει. Οι δύο πρώτες επιλογές χρησιμοποιούν μόνο λογισμικό και η τρίτη βασίζεται σε ένα παλιό τέχνασμα που συνδέει την έξοδο ήχου του υπολογιστή σας με την είσοδο ήχου με ένα καλώδιο ήχου.\nΕπιλογή 1: Στερεοφωνικό μείγμα\nΤο Stereo Mix ονομάζεται μερικές φορές "What U Hear". Είναι μια ειδική επιλογή εγγραφής που μπορεί να παρέχουν τα προγράμματα οδήγησης ήχου σας. Εάν περιλαμβάνεται στα προγράμματα οδήγησης, μπορείτε να επιλέξετε Stereo Mix (αντί για είσοδο μικροφώνου ή εισόδου ήχου) και, στη συνέχεια, να αναγκάσετε οποιαδήποτε εφαρμογή να εγγράψει τον ίδιο ήχο με τον οποίο ο υπολογιστής σας εξάγει από τα ηχεία ή τα ακουστικά του.\nΣΧΕΤΙΚΟΙ: Πώς να ενεργοποιήσετε το "Stereo Mix" στα Windows και να εγγράψετε ήχο από τον υπολογιστή σας\nΣε σύγχρονες εκδόσεις των Windows, το Stereo Mix είναι γενικά απενεργοποιημένο από προεπιλογή - ακόμα και αν το υποστηρίζουν τα προγράμματα οδήγησης ήχου. Ακολουθήστε τις οδηγίες μας για να ενεργοποιήσετε την πηγή ήχου Stereo Mix στα Windows. Αφού ενεργοποιήσετε το Stereo Mix, μπορείτε να χρησιμοποιήσετε οποιοδήποτε πρόγραμμα ηχογράφησης και απλώς επιλέξτε "Stereo Mix" ως συσκευή εισόδου αντί για τη συνηθισμένη επιλογή "line-in" ή "microphone".\nΣε ορισμένες συσκευές, ενδέχεται να μην έχετε καθόλου αυτήν την επιλογή. Μπορεί να υπάρχει τρόπος να το ενεργοποιήσετε με διαφορετικά προγράμματα οδήγησης ήχου, αλλά δεν υποστηρίζει κάθε κομμάτι υλικού ήχου Stereo Mix. Δυστυχώς γίνεται όλο και λιγότερο κοινό.\nΕπιλογή 2: Loopback WASAPI της Audacity\nΔεν έχετε επιλογή Stereo Mix; Κανένα πρόβλημα. Το Audacity διαθέτει μια χρήσιμη λειτουργία που μπορεί να εγγράψει τον ήχο που βγαίνει από τον υπολογιστή σας - ακόμα και χωρίς Stereo Mix. Στην πραγματικότητα, το χαρακτηριστικό του Audacity μπορεί να είναι ακόμη καλύτερο από το Stereo Mix, υποθέτοντας ότι είστε πρόθυμοι να χρησιμοποιήσετε το Audacity για την εγγραφή του ήχου. Αυτή η μέθοδος εκμεταλλεύεται μια δυνατότητα που πρόσθεσε η Microsoft στα Windows Vista με το όνομα Windows Audio Session API (WASAPI). Η λειτουργία λειτουργεί επίσης στα Windows 7, 8 και 10 και βοηθά στην αντιστάθμιση της έλλειψης επιλογής Stereo Mix σε μοντέρνους υπολογιστές με Windows.\nΣτο Audacity, επιλέξτε τον κεντρικό υπολογιστή ήχου "Windows WASAPI" και, στη συνέχεια, επιλέξτε μια κατάλληλη συσκευή loopback, όπως "Ηχεία (loopback)" ή "Headphones (loopback)."\nΣΧΕΤΙΖΕΤΑΙ ΜΕ: Ο οδηγός How-To Geek για επεξεργασία ήχου: Τα βασικά\nΚάντε κλικ στο κουμπί Εγγραφή για να ξεκινήσετε την εγγραφή του ήχου στο Audacity και, στη συνέχεια, κάντε κλικ στο Διακοπή όταν τελειώσετε. Επειδή χρησιμοποιείτε το Audacity, μπορείτε εύκολα να κόψετε και να επεξεργαστείτε το αρχείο ήχου όταν τελειώσετε.\nΕνημέρωση : Εάν αυτό δεν λειτουργεί, ίσως χρειαστεί επίσης να επιλέξετε τον σωστό αριθμό καναλιών εγγραφής για να ταιριάζει με τη συσκευή σας χρησιμοποιώντας το αναπτυσσόμενο πλαίσιο στα δεξιά του πλαισίου επιλογής συσκευής. Για παράδειγμα, εάν έχετε ακουστικά 7.1 καναλιών, επιλέξτε "8."\nΟ ιστότοπος εκμάθησης του Audacity εξηγεί γιατί αυτή η λειτουργία είναι στην πραγματικότητα καλύτερη από το Stereo Mix:\n«Το WASAPI loopback έχει ένα πλεονέκτημα έναντι του στερεοφωνικού μίγματος ή παρόμοιων εισόδων που παρέχονται από την κάρτα ήχου ότι η λήψη είναι εντελώς ψηφιακή (αντί να μετατρέπεται σε αναλογική για αναπαραγωγή και μετά να επιστρέφεται σε ψηφιακή όταν το λαμβάνει το Audacity). Ωστόσο, οι ήχοι του συστήματος που αναπαράγονται μέσω της συσκευής που έχει επιλεγεί για βρόχο WASAPI εξακολουθούν να καταγράφονται.\nΜε άλλα λόγια, το εγγεγραμμένο αρχείο ήχου θα είναι υψηλότερης ποιότητας κατά τη χρήση της επιλογής WASAPI loopback του Audacity.\nΕπιλογή 3: Ένα καλώδιο ήχου\nΕάν καμία από τις δύο πρώτες επιλογές δεν ταιριάζει στις ανάγκες σας, υπάρχει πάντα η λύση χαμηλής τεχνολογίας - παρόλο που είναι λίγο χακαρισμένη. Απλά πάρτε ένα καλώδιο ήχου με αρσενικό βύσμα 3,5 mm και στα δύο άκρα. Συνδέστε το ένα άκρο στην υποδοχή line-out (ή ακουστικών) στον υπολογιστή σας και το άλλο άκρο στην υποδοχή line-in (ή μικροφώνου). Θα σταματήσετε να ακούτε τον ήχο που παράγει ο υπολογιστής σας, αλλά μπορείτε να χρησιμοποιήσετε οποιοδήποτε πρόγραμμα εγγραφής ήχου για να εγγράψετε την είσοδο "line in" ή "microphone". Για να ακούσετε πραγματικά τον ήχο, θα μπορούσατε να πάρετε έναν διαχωριστή και, στη συνέχεια, να εξάγετε τον ήχο στα ακουστικά ή τα ηχεία ταυτόχρονα τον επαναφέρετε στον υπολογιστή σας.\nΣίγουρα, αυτό είναι άβολο και ανόητο σε σύγκριση με τις δύο πρώτες επιλογές μόνο για λογισμικό που συζητήσαμε. Ωστόσο, εάν χρειαστεί απεγνωσμένα να καταγράψετε τον ήχο που βγαίνει από τον υπολογιστή σας σε μια εφαρμογή που δεν είναι Audacity και δεν έχετε Stereo Mix, το καλώδιο σας επιτρέπει να το κάνετε αυτό.\nΠροφανώς, οι νόμοι περί πνευματικών δικαιωμάτων ενδέχεται να σας εμποδίσουν να διανέμετε οποιεσδήποτε ηχογραφήσεις κάνετε με αυτόν τον τρόπο, οπότε μην χρησιμοποιείτε αυτά τα κόλπα για πειρατεία! Μετά από όλα, ακόμα κι αν επρόκειτο να πειρατίσετε κάποιο ήχο, θα υπήρχαν ευκολότεροι τρόποι να το κάνετε από αυτό.\nΠιστωτική εικόνα: Jason M στο Flickr


LIFE SKILLS BOOTCAMP: ΕΚΠΑΙΔΕΥΤΕΙΤΕ ΣΕ 10 ΔΕΞΙΟΤΗΤΕΣ ΖΩΗΣ ΚΑΙ ΔΕΙΤΕ ΤΗ ΖΩΗ ΣΑΣ ΝΑ ΑΛΛΑΖΕΙ\nΝιώθετε στάσιμοι; Σας έχει καταβάλει η κατάσταση και βιώνετε αρνητικά συναισθήματα; Μήπως ο χρόνος σας σας ελέγχει, αντί να τον ελέγχετε εσείς; Αν απαντήσατε ναι σε οποιαδήποτε από τις παραπάνω ερωτήσεις, η λύση βρίσκεται στην εκπαίδευση σε δεξιότητες ζωής! Το νέο Life Skills Bootcamp εγγυάται ότι σας δώσει όλα τα εφόδια για να δείτε θετικές αλλαγές στη ζωή, τις σχέσεις και τη διάθεσή σας μέσα σε 4 εβδομάδες χωρίς να αναλώνεστε σε φαύλους κύκλους! Μην αναβάλετε άλλο το ραντεβού με τη ζωή που πραγματικά θέλετε και μάθετε πως θα την αποκτήσετε μέσα από δέκα συναντήσεις.\nΤο πρόγραμμα Life Skills Bootcamp εστιάζει σε 10 βασικές δεξιότητες: Θετική Σκέψη- Αυτοπεποίθηση- Διαχείριση Άγχους – Συναισθηματική Νοημοσύνη- Επικοινωνία-Γλώσσα Σώματος-Διεκδικητικότητα-Διαπραγματεύσεις- Στοχοθεσία- Διαχείριση Χρόνου. Οι όροι «Δεν έχω αυτοπεποίθηση» ή «είμαι αγχώδης» είναι ταμπέλες που έχετε φορέσει στον εαυτό σας και σας εμποδίζουν να ζήσετε ευτυχισμένοι! Στην πραγματικότητα όλες οι παραπάνω δεξιότητες είναι απολύτως διδάξιμες και καλλιεργήσιμες, αρκεί να έχετε στα χέρια σας τη γνώση και τα εργαλεία και φυσικά να το αποφασίσετε! Για το πρόγραμμα Life Skills Bootcamp έχουμε επιλέξει τις παραπάνω δεξιότητες, καθώς είναι οι πιο σημαντικές για την υγεία, την ευτυχία και την επιτυχία μας σε κάθε τομέα, προσωπικά και επαγγελματικά.\nΗ Εύη Ξυραφά είναι σύμβουλος προσωπικής και επαγγελματικής ανάπτυξης, με πάθος για την εκπαίδευση και όραμα να κάνει, μέσα από το Believe In You, τη γνώση για δεξιότητες ζωής προσιτή σε όλο τον κόσμο! Με πάνω από 17 χρόνια εμπειρίας στην εκπαίδευση ενηλίκων με διοργάνωση σεμιναρίων, εκπαίδευση στελεχών και συνεδρίες coaching, είναι η πλέον αρμόδια για να δουλέψει μαζί σας βήμα προς βήμα τις δεξιότητες που χρειάζεστε για να αλλάξετε τη ζωή σας! Η Εύη Ξυραφά είναι, επίσης, η συγγραφέας του βιβλίου «Θέλω- Πιστεύω- Μπορώ: Τα 3 κλειδιά της ζωής» που κυκλοφορεί από τις εκδόσεις Διόπτρα.\n– “Θετική σκέψη – Αυτοπεποίθηση – Διαχείριση άγχους” Σάββατο 15 και Κυριακή 16 Μαΐου 2021, και ώρες 18.30-21.00\n– Συναισθηματική Νοημοσύνη – Επικοινωνία- Γλώσσα σώματος” Σάββατο 22 και Κυριακή 23 Μαΐου 2021, και ώρες 18.30-21.00\n– “Διεκδικητικότητα-Διαπραγματεύσεις” Σάββατο 29 και Κυριακή 30 Μαΐου 2021, και ώρες 18.30-21.00\n– “Στοχοθεσία- Διαχείριση χρόνου” Σάββατο 5 και Κυριακή 6 Ιουνίου 2021, και ώρες 18.30-21.00\n-Έδωσε στους συμμετέχοντες μία μοναδική ευκαιρία, εν μέσω καραντίνας, να εκπαιδευτούν εντατικά και να εφαρμόσουν τις 10 δεξιότητες που ανοίγουν τον δρόμο της επιτυχία στην προσωπική και επαγγελματική ζωή.\n-Δημιούργησε μία ανθρώπινη ομάδα αλληλοϋποστήριξης και ενδυνάμωσης.\n-Προετοίμασε τους συμμετέχοντες για τη δημιουργία ευκαιριών, με οδηγό τις δεξιότητες ζωής.\n«Η συμμετοχή μου στο Life Skills Bootcamp μού χάρισε πολλά και ουσιαστικά οφέλη. Εκπαιδεύτηκα στις δεξιότητες της ζωής μέσα σε ένα ζωντανό, δραστήριο και αλληλεπιδραστικό περιβάλλον αξιόλογων ανθρώπων. Ανακάλυψα δυνατότητες, ευκαιρίες και σχεδίασα τρόπους δράσης, αφού κατανόησα στην πράξη τι σημαίνουν οι δεξιότητες ζωής: η σημασία του να μπορώ να αποκωδικοποιώ τα μηνύματα των συνομιλητών μου, η ανάγκη ν’ αναβαθμίσω την ποιότητα της επικοινωνίας, αντιλήφθηκα την αξία του προγραμματισμού και την ικανότητα της οργάνωσης του χρόνου, του χρήματος. Αναγνώρισα τη σημασία και τις πτυχές της διεκδικητικότητας, καθώς και τους πιο αποτελεσματικούς τρόπους να εγκαταλείψω βλαβερές συνήθειες. Κατάλαβα ποια είναι τα μυστικά της επιτυχημένης αναζήτησης επαγγελματικών ευκαιριών με βάση τον στόχο μου» – Μαρίνα Σίσκου, (Life Skills Bootcamp Μαρτίου)\n«Το Life skills bootcamp με βοήθησε σε μεγάλο βαθμό να επικοινωνώ καλύτερα με τους ανθρώπους ακούγοντας ενεργητικά. Ακούω προσεκτικά τον συνομιλητή μου και με ενδιαφέρει πλέον να δω και τη δική του πλευρά. Αυτό έχει ως αποτέλεσμα να αποκομίζω εύκολα πληροφορίες από τον συνομιλητή μου και να ανοίγω τους ορίζοντές μου. Η εισηγήτρια μετέδωσε εργαλεία για το πώς θα καταφέρουμε τους στόχους μας τόσο με τις παρουσιάσεις στη διάρκεια των παραδόσεων όσο και με ασκήσεις ατομικές και ομαδικές. Προσωπικά, το κομμάτι του προγράμματος που συνέβαλε περισσότερο στον στόχο μου ήταν οι ασκήσεις και ιδίως οι ομαδικές, που με βοήθησαν να καλλιεργήσω ομαδικό πνεύμα.»- Μαρία Παντελίδου, (Life Skills Bootcamp Μαρτίου)\nΠληρωμή σε 2 δόσεις των 155 ευρώ, έως τις 10/5 και 1/6/21 αντίστοιχα.\n– Eurobank: αριθμός λογαριασμού 0026.0315.89.0200457136, IBAN: GR1702603150000890200457136\nΗ κράτηση της θέσης θα θεωρείται έγκυρη μόλις στείλετε αποδεικτικό της κατάθεσης στο e–mail [email protected].gr\nΑν νιώθετε ότι ήρθε η ώρα ν’ αξιοποιήσετε τις νέες ευκαιρίες που πάντα ονειρευόσασταν στη ζωή, σας παροτρύνουμε να κλείσετε σήμερα μία θέση στη νέα ομάδα που θα ξεκινήσει στις 08/05/21 και να δημιουργήσουμε μαζί ένα καλύτερο μέλλον για εσάς.


Γάμος στον Παράδεισο – Αγησίας\nPublished on 07/08/2009 από Αγησίας\nΈνα νεαρό ζευγάρι, πολύ ερωτευμένο, αποφασίζει να παντρευτεί, όταν την τελευταία νύχτα πριν τον γάμο, συμβαίνει ένα τραγικό ατύχημα και σκοτώνονται. Βρίσκονται προ των πυλών του Παραδείσου, να συνοδεύονται από τον Άγιο Πέτρο. Μερικές εβδομάδες αργότερα, ο νεαρός συναντιέται με τον Πέτρο και του λέει: «Άγιε μου, η αρραβωνιαστικιά μου και εγώ είμαστε πολύ ευτυχισμένοι εδώ στον Παράδεισο. Όμως, μας έχει λείψει πολύ η όλη διαδικασία, η τελετή του γάμου. Είναι δυνατόν, για κάποιον που ζει στον Παράδεισο να παντρευτεί κάποιον άλλον;»\nΟ Άγιος Πέτρος τον κοιτάζει καλά-καλά και του λέει: «Λυπάμαι πολύ. Ποτέ ξανά δεν έχω ακούσει κάποιον άλλον να θέλει να παντρευτεί μέσα στον Παράδεισο. Πολύ φοβάμαι ότι αν το θέλετε πολύ, θα πρέπει να μιλήσετε με τον Παντοδύναμο Θεό. Μπορώ να σας κλείσω ένα ραντεβού σε δύο βδομάδες από σήμερα».\nΈφτασε η ημέρα του ραντεβού και οι δύο νέοι παρουσιάζονται εμπρός στον Παντοδύναμο. Του αναφέρουν το αίτημά τους. Ο Κύριος τους κοιτάζει σιωπηλά, σκέφτεται προβληματισμένα και τους λέει: «Ελάτε σε πέντε χρόνια από σήμερα. Εάν ακόμη θέλετε να παντρευτείτε, τότε θα σκεφτώ την επιθυμία σας».\nΠέντε χρόνια αργότερα, το ζευγάρι εμφανίζεται και πάλι. Η επιθυμία τους είναι ακόμη ζωντανή. Η εντολή του Θεού είναι ίδια: «Σε πέντε χρόνια, θα παρουσιαστείτε πάλι εμπρός μου. Τότε θα το συζητήσουμε και πάλι».\nΤην τρίτη φορά, το ζευγάρι εμφανίζεται και πάλι στον Θεό. Ακόμη επιθυμούν να έρθουν σε κοινωνία γάμου. «Εντάξει λοιπόν. Μπορείτε να προβείτε σε γάμο. Αυτό το Σάββατο, στις 6.30 το απόγευμα, θα τελεστεί μια υπέροχη τελετή γάμου στην Κεντρική Εκκλησία του Παραδείσου. Αφήστε τις λεπτομέρειες σε μένα», λέει ο Μεγάλος.\nΌμως, το μαντέψατε…. Μόλις λίγες εβδομάδες αργότερα το παντρεμένο ζευγάρι, κατάλαβαν ότι έκαναν ένα φοβερό λάθος. Απλά, δεν μπορούσαν να συνεχίσουν να ζουν παντρεμένοι. Έτσι, αποφάσισαν να κλείσουν ένα ακόμη ραντεβού με τον Θεό, για να του ζητήσουν ένα διαζύγιο στον Παράδεισο. Όταν ο Παντοδύναμος Θεός άκουσε το νέο αίτημά τους, βγήκε από τις χλαμύδες του. Τους κοίταξε με ένα ανάμεικτο, γεμάτο οίκτο, αυστηρότητα, και απογοήτευση, βλέμμα και τους είπε: «Μα, είσαστε σοβαροί επιτέλους ή αστειεύεστε; Μας πήρε δέκα χρόνια να βρούμε ένα παπά που να έχει ανέβει στον παράδεισο, για να σας παντρέψει!!!! Μπορείτε να φανταστείτε πόσο καιρό θα μας πάρει να βρούμε δικηγόρο!!!»\nΠροηγούμενο Ο κ. Ξεφτίλας\nΕπόμενη Αλέξανδρος, ο Μέγας Σπορεύς\nOne thought on “Γάμος στον Παράδεισο”\n08/08/2009 στο 20:03


Έβρος: Σπάνιος χρυσαετός εντοπίστηκε νεκρός λόγω δηλητηρίασης | Pronews\n02/03/2019 - 17:07\nΈβρος: Σπάνιος χρυσαετός εντοπίστηκε νεκρός λόγω δηλητηρίασης\nΣπάνιο αρπακτικό πουλί εντοπίστηκε νεκρό σε χωριό στον Έβρο. Ο θάνατός του προκλήθηκε από δηλητήριο.\nΜία μόλις εβδομάδα μετά τον εντοπισμό του νεκρού Μαυρόγυπα στην περιοχή της Λύρας - Φυλακτού στον Έβρο, άλλο ένα σπάνιο αρπακτικό πουλί εντοπίστηκε νεκρό στην περιοχή του χωριού Σιδηρώ.\nΚαι τα δυο περιστατικά εντοπίστηκαν σε πολύ κοντινή απόσταση από την προστατευόμενη περιοχή τους Εθνικού Πάρκου δάσους Δαδιάς – Λευκίμης – Σουφλίου(400 μέτρα και 4 χιλιόμετρα αντίστοιχα). Ο Μαυρόγυπας εντοπίστηκε σε αγροτική περιοχή, ενώ ο Χρυσαετός σε δασική.


Επίμονο Ρέψιμο: Τι κρύβει και πώς να το σταματήσετε - ΘΕΜΑ...ΥΓΕΙΑΣ\nHome / ΕΡΩΤΗΣΕΙΣ ΑΚΡΟΑΤΩΝ / ΣΤΟΜΑΧΙ / Επίμονο Ρέψιμο: Τι κρύβει και πώς να το σταματήσετε\nΠαρασκευή, Ιανουαρίου 14, 2022 ΕΡΩΤΗΣΕΙΣ ΑΚΡΟΑΤΩΝ, ΣΤΟΜΑΧΙ\nΤο ρέψιμο είναι ο φυσικός τρόπος αποβολής των ανεπιθύμητων αερίων από το πεπτικό σύστημα. Αυτά τα αέρια μπορεί να προέρχονται από τροφή που δεν απορροφήθηκε στο έντερο ή μπορεί να έχουν καταποθεί μαζί με το φαγητό.\nΑν και πρόκειται για φυσιολογική αντίδραση του οργανισμού, το ρέψιμο μπορεί να γίνει αρκετά δυσάρεστο, ειδικά όταν συνοδεύεται από παλινδρόμηση οξέος. Μερικοί άνθρωποι μπορεί να αισθάνονται άβολα όταν βρίσκονται σε μια κοινωνική συγκέντρωση.\nΡέψιμο ή Ερυγή: Αίτια\nΑν ρεύεστε συχνά, η αιτία μπορεί να είναι τόσο ασήμαντη όσο το να καταπίνετε πάρα πολύ αέρα ενώ μιλάτε ή τρώτε. Ακόμα και το υπερβολικό χασμουρητό μπορεί να προκαλέσει ρέψιμο.\nΜε απλά λόγια, όλες αυτές οι δραστηριότητες εισάγουν αέρα στο πεπτικό μας σύστημα. Δεδομένου ότι ο αέρας δεν ανήκει εκεί, ο οργανισμός τον αποβάλλει μέσω του ρεψίματος. Η μάσηση τσίχλας, το καλαμάκι στον καφέ σας, ακόμα και η συχνή κατάποση λόγω νευρικότητας, μπορεί να σας κάνει να ρευτείτε.\nΗ καούρα είναι μια άλλη αιτία υπερβολικού ρεψίματος. Σε σοβαρές περιπτώσεις, που μπορεί μάλιστα να παρερμηνευτεί ως μια καρδιακή προσβολή, η καούρα μπορεί να σας κάνει να ρεύεστε υπερβολικά, και συχνά με μια ισχυρή δυσωδία.\nΥπάρχει κάποιος λόγος να πιστεύουμε ότι το ρέψιμο μπορεί να είναι ψυχολογικής φύσεως και να προκαλείται όταν ένα άτομο είναι καταθλιπτικό ή έχει υπερβολικό άγχος. Το συχνό ρέψιμο είναι το πρώτο σημάδι της κατάθλιψης.\n4. Ελέγξτε την οδοντοστοιχία σας\nΗ κακή τοποθέτηση μιας οδοντοστοιχίας και η οπισθορρινική καταρροή λόγω κρυολογήματος ή αλλεργιών, μπορεί επίσης να σας αναγκάσουν να καταπιείτε περισσότερο αέρα από ό, τι συνήθως κάνετε. Ο αέρας που απορροφάται με αυτό τον τρόπο, μπορεί να προκαλέσει συχνό ρέψιμο.\n5. Τρόφιμα που προκαλούν ρέψιμο\nΑν πιάνετε τον εαυτό σας να ρεύεται συχνά, αυτό θα μπορούσε να οφείλεται στο φαγητό που καταναλώνετε. Τρόφιμα όπως φασόλια, ορισμένα λαχανικά (αγκινάρες, σπαράγγια, μπρόκολο, λάχανο, λαχανάκια Βρυξελλών, κουνουπίδι, αγγούρι, πράσινες πιπεριές, κρεμμύδια, ραδίκια, σέλινο και καρότα), φρούτα (μήλα, ροδάκινα, σταφίδες, μπανάνες, βερίκοκα, χυμός δαμάσκηνου και αχλάδια), δημητριακά ολικής αλέσεως, αεριούχα ποτά, γαλακτοκομικά προϊόντα και ζαχαρούχα τρόφιμα, είναι γνωστό ότι αυξάνουν το ρέψιμο.\n6. Δυσπεψία και τροφική δυσανεξία\nΜερικές φορές, η δυσπεψία μπορεί επίσης να προκαλέσει δύσοσμο ρέψιμο. Όταν το φαγητό παραμείνει για μεγάλο χρονικό διάστημα στο στομάχι και το έντερο, δημιουργούνται αέρια με άσχημη μυρωδιά, τα οποία στη συνέχεια εξέρχονται σαν ρέψιμο. Το υπερβολικό ρέψιμο μπορεί επίσης να είναι ένα σημάδι κοιλιοκάκης ή δυσανεξίας στη λακτόζη.\nΗ πιο σοβαρή αιτία του χρόνιου, υπερβολικού ρεψίματος είναι η γαστροοισοφαγική παλινδρόμηση. Όταν ο μυς στο τέλος του οισοφάγου δεν κλείνει καλά, τα περιεχόμενα του στομάχου, συμπεριλαμβανομένου του οξέος, μπορούν να ανέβουν και πάλι στον οισοφάγο, προκαλώντας σας να ρευτείτε.\nΠώς να μειώσετε το ρέψιμο\n1. Πίνετε υγρά\nΟ πρώτος, ευκολότερος και πιο σίγουρος τρόπος για να σταματήσετε να ρεύεστε είναι να πίνετε υγρά, κατά προτίμηση νερό. Ωστόσο, μην το καταπιείτε πολύ γρήγορα, καθώς αυτό μπορεί να επιδεινώσει το πρόβλημα.\nΘα πρέπει να βάλετε έναν στόχο να τρώτε και να πίνετε πιο αργά. Εάν το ρέψιμο προκαλείται από δυσπεψία, ένα τσάι από πεπτικά βοηθήματα όπως το τζίντζερ ή το μάραθο, μπορεί να βοηθήσει στη θεραπεία της δυσπεψίας και συνεπώς, στα αέρια και το ρέψιμο.\n2. Τρώτε τις σωστές ώρες\nΜερικές φορές, μπορεί να ρεύεστε όταν έχετε παραλείψει ένα γεύμα, καθώς έτσι δημιουργούνται αέρια και φούσκωμα στο στομάχι. Η κατανάλωση λιπαρών τροφών μετά από πολλές ώρες μπορεί επίσης να προκαλέσει την ανάπτυξη αερίων και φούσκωμα. Επιπλέον, βεβαιωθείτε ότι δεν βιάζεστε κατά τη διάρκεια του γεύματός σας. Μασήστε το φαγητό και απολαύστε το.\n3. Καθίστε σε όρθια θέση\nΜερικές μελέτες έχουν δείξει ότι το κάθισμα σε όρθια θέση κάνει το αέρια από το στομάχι να φεύγουν εύκολα και μπορεί να είναι μια γρήγορη θεραπεία για το ρέψιμο. Εάν έχετε τη συνήθεια να ξαπλώνετε συχνά, καθίστε για λίγο, ειδικά μετά από ένα γεύμα. Για να βελτιώσετε τη στάση του σώματός σας, μπορείτε να δοκιμάσετε την άσκηση vajrasana – μια στάση γιόγκα που μειώνει τον σχηματισμό και τη διέλευση των αερίων.\n4. Ελέγξτε ξανά τις οδοντοστοιχίες σας\nΌπως αναφέρθηκε προηγουμένως, οι οδοντοστοιχίες που δεν ταιριάζουν καλά μπορεί να σας οδηγήσουν σε κατάποση περισσότερου αέρα. Ομοίως, η ρινική καταρροή μπορεί επίσης να σας αναγκάσει να καταπιείτε μεγάλη ποσότητα αέρα. Αντιμετωπίζοντας αυτήν την υποκείμενη αιτία, είναι δυνατόν να απαλλαγείτε από το ρέψιμο.\n5. Αντιμετωπίστε την παλινδρόμηση οξέος\nΕάν η παλινδρόμηση οξέος είναι υπεύθυνη για το ρέψιμό σας, σκεφτείτε να ρυθμίσετε καλύτερα τις ώρες των γευμάτων σας. Μερικά τρόφιμα όπως τα εσπεριδοειδή, τα πικάντικα τρόφιμα και τα αεριούχα ποτά μπορούν να αυξήσουν την οξύτητα, οπότε είναι καλύτερο να αποφεύγονται.\n6. Αξιολογήστε τα φάρμακά σας\nΟρισμένα φάρμακα, όπως τα αντιβιοτικά, μπορεί να προκαλέσουν ανισορροπία στο έντερο και να δημιουργήσουν φούσκωμα. Έτσι, αν παρατηρήσετε ότι ρεύεστε συχνότερα όταν είστε σε φαρμακευτική αγωγή, μιλήστε με τον γιατρό σας και συζητήστε τι μπορείτε να κάνετε γι ‘αυτό.\n7. Αντιμετωπίστε τη γαστροοισοφαγική παλινδρόμηση\nΕάν η γαστροοισοφαγική παλινδρόμηση είναι η αιτία του ρεψίματός σας, καλά θα κάνετε να αντιμετωπίσετε σοβαρά την κατάσταση και να βρείτε μια λύση. Αν αφεθεί χωρίς θεραπεία, η γαστροοισοφαγική παλινδρόμηση μπορεί να οδηγήσει στη ρήξη της επένδυσης του πεπτικού σωλήνα – ακόμη και να ανοίξει οπές που προκαλούν λοίμωξη στο έντερο. Το ρέψιμο θα εξαφανιστεί σε ελάχιστο χρόνο αφού επιλυθεί το υποκείμενο ζήτημα.\n8. Λάβετε βοήθεια για το άγχος και την κατάθλιψη\nΑν έχετε στρες, μάθετε να το διαχειρίζεστε καλύτερα. Μιλήστε σε έναν σύμβουλο σχετικά με το πρόβλημα που αντιμετωπίζετε. Εάν υποφέρετε από επίμονο ρέψιμο και έτσι αποφεύγετε τις κοινωνικές επαφές, τότε η συμπεριφοριστική θεραπεία μπορεί να σας βοηθήσει να εντοπίσετε τις αιτίες και, συνεπώς, να σταματήσετε να ρεύεστε.\nΌταν το σύμπτωμα συμβαίνει συστηματικά ή είναι επίμονο, η ιατρική διερεύνηση είναι επιβεβλημένη, προς αποκλεισμό νοσημάτων που συνοδεύονται από την ύπαρξη αυξημένης ποσότητας αέρα στον στόμαχο και τον οισοφάγο, καθώς και νοσημάτων που προκαλούν την παθολογική πυροδότηση του αντανακλαστικού (π.χ. εγκεφαλικά – νευρολογικά νοσήματα, νοσήματα του πεπτικού, καρδιακά νοσήματα, φλεγμονές).\nΚατά την διάρκεια της σωστής παθολογικής εξέτασης, τα στοιχεία από το διατροφικό ιστορικό, το ιστορικό των καθημερινών συνηθειών, τα συνoδά συμπτώματα, ορισμένα σημεία από την εξέταση (π.χ. μέτρηση αρτηριακής πίεσης, ακρόαση εντέρου, αναπνευστικό ψιθύρισμα) κατευθύνουν την διάγνωση. Σε ορισμένες περιπτώσεις επιβάλλονται εργαστηριακοί έλεγχοι. Σήμερα υπάρχουν αποτελεσματικά μέτρα θεραπείας του δυσάρεστου αυτού παθολογικού συμπτώματος.


Εκπρόσωπος Ειδικών Φρουρών για την επίθεση στο Α.Τ. Ομονοίας: Ηθελαν νεκρό – energinews.gr\nΕκπρόσωπος Ειδικών Φρουρών για την επίθεση στο Α.Τ. Ομονοίας: Ηθελαν νεκρό\nΚαρέ καρέ περιέγραψε την καταδρομική επίθεση στο Αστυνομικό Τμήμα της Ομόνοιας ο γ.γ. των Ειδικών Φρουρών.\nΌπως περιέγραψε στο «Καλημέρα Ελλάδα» και τον ΑΝΤ1 ο γενικός γραμματέας των Ειδικών Φρουρών, «περίπου 70 άτομα έριξαν μολότοφ στην κλούβα, όταν οι συνάδελφοι πήγαν να σβήσουν τη φωτιά, τους πέταγαν μολότοφ. Μετά έριξαν μολότοφ στον φρουρό, έριξαν μολότοφ και στο παράθυρο των κρατητηρίων, η οποία ευτυχώς δεν εξερράγη».\nΣχετικά με την κατάσταση των τραυματιών αστυνομικών, ο Στ. Μαυροειδάκος είπε πως οι τρεις από τους συναδέλφους του πήραν εξιτήριο από το 401, ενώ ο τέταρτος παραμένει νοσηλευόμενος, καθώς αντιμετωπίζει σοβαρά αναπνευστικά προβλήματα.\nΟ γ.γ. των Ειδικών Φρουρών τόνισε ότι δεν υπάρχει «πολιτική βούληση να συλληφθούν αυτοί οι άνθρωποι».\nPrevious post:Στις Βρυξέλλες κατατέθηκε το προσχέδιο του προϋπολογισμού\nNext post:Επίθεση Μητσοτάκη στην κυβέρνηση: Περιμένουν να καούν κάποιοι αστυνομικοί για να ευαισθητοποιηθούν


Ελένη Μενεγάκη: Mε αυτό το κανάλι συζητάει για εκπομπή – Τον Ιανουάριο η πρεμιέρα; - MediaDay\nΑρχική Media News Ελένη Μενεγάκη: Mε αυτό το κανάλι συζητάει για εκπομπή – Τον Ιανουάριο...\nΕλένη Μενεγάκη: Mε αυτό το κανάλι συζητάει για εκπομπή – Τον Ιανουάριο η πρεμιέρα;\nΗ νέα τηλεοπτική σεζόν ξεκίνησε και η« βασίλισσα» αυτής, Ελένη Μενεγάκη, απέχει μετά την αποχώρησή της από τον ALPHA, με τις δύο πλευρές να μην καταλήγουν, μετά από τόσο καιρό, σε μια κοινή… αλήθεια αναφορικά με τους λόγους του «διαζυγίου».\nΣύμφωνα με πληροφορίες τον Φεβρουάριο η Μενεγάκη συναντήθηκε τυχαία με τον Θοδωρή Κυριακού, το μεγάλο αφεντικό του ΑΝΤ1 ενώ παράλληλα υπήρξε και το ενδιαφέρον του Mega έμεινε, εντέλει, ενδιαφέρον.\nΦαίνεται, ωστόσο, ότι το πρώτο ενδεχόμενο δεν έχει καεί, κι ας πέρασε καιρός.\nΌπως αναφέρει το Cosmopoliti, η Ελένη Μενεγάκη φέρεται να κάνει συζητήσεις για νέα εκπομπή, αυτή τη φορά βραδινή, η οποία θα μεταδίδεται από τον ΑΝΤ1 από τον Ιανουάριο του 2021, ήτοι στο β’ μισό της σεζόν.\nΠροηγούμενο άρθροΔικαίωση για την ΕΡΤ με την «Τούρτα της Μαμάς» – Τι νούμερα τηλεθέασης έκανε η πρεμιέρα;\nΕπόμενο άρθροΑποχώρηση – βόμβα από το «Καφέ της Χαράς»\nΝέο κανάλι προστέθηκε στη NOVA\nΗ Φαίη Σκορδά έστειλε το δικό της μήνυμα στον Ανδρέα Μικρούτσικο...\nO λόγος που το The Booth δεν βγήκε «στον αέρα» του...


Εθνικό Θέατρο: Live streaming ο «Γυάλινος Κόσμος» - H Λένα Παπαληγούρα μιλά για το ρόλο και τους φόβους της\nΕθνικό Θέατρο: Live streaming ο «Γυάλινος Κόσμος» – H Λένα Παπαληγούρα μιλά για το ρόλο και τους φόβους της\n18:52 19 Ιανουαρίου 2021\nΕίναι μία από τις πιο ταλαντούχες ηθοποιούς της γενιάς της. Μας έχει χαρίσει εξαιρετικές ερμηνείες, έχοντας μάλιστα διακριθεί με σπουδαία βραβεία.\nΠριν από οχτώ χρόνια της απονεμήθηκε η καρφίτσα της Μελίνας Μερκούρη ως η καλύτερη νεαρή ηθοποιός. Σήμερα, πιο δημιουργική και πιο ώριμη καλλιτεχνικά, μητέρα δύο αγοριών, επανέρχεται στη μεγάλη της αγάπη, στη θεατρική σκηνή.\nΟ λόγος για τη χαρισματική ηθοποιό Λένα Παπαληγούρα.\nΤα τελευταία χρόνια την έχουμε συνδέσει -κι όχι άδικα- με το ρόλο της «Κατερίνας» στην ομώνυμη παράσταση που είναι βασισμένη στο βιβλίο του Αύγουστου Κορτώ, σε σκηνοθεσία Γιώργου Νανούρη. Η παράσταση έχει διανύσει μια θριαμβευτική πορεία τα τελευταία χρόνια, με κοινό και κριτικούς να την εξυμνούν.\nΟπως μάλιστα ομολογεί στον «Ε.Τ.» η Λένα Παπαληγούρα, «η Κατερίνα είναι ο ρόλος που με συντροφεύει καθ’ όλη την εξέλιξή μου και την ξεχωρίζω».\nΓια δεύτερη φορά συνεργάζεται με τον επίσης πολυσχιδή και ταλαντούχο Γιώργο Νανούρη στον εμβληματικό «Γυάλινο Κόσμο» του Τένεσι Ουίλιαμς.\nΣτις 23 Ιανουαρίου θα την απολαύσουμε σε live streaming απευθείας μετάδοση από τη σκηνή του Εθνικού Θεάτρου, ερμηνεύοντας τη Λόρα στο αντιπροσωπευτικότερο έργο του Ουίλιαμς, που με τη δραματουργία του σημάδεψε τη μεταπολεμική Αμερική. «Πρόκειται για αυτοβιογραφικό έργο με βαθιά ανθρώπινη ευαισθησία, όπου η σκληρή πραγματικότητα εμπλέκεται με την εύθραυστη ομορφιά της φαντασίας.\nΕίναι ένα έργο που αγαπάω πολύ. Θεωρώ ότι το έργο δημιουργεί έδαφος ώστε ο θεατής να ταυτίζεται με τα νοήματά του ανακαλώντας στη μνήμη του την παιδική ηλικία, που πάντα μας καθορίζει», μας λέει η κ. Παπαληγούρα και μας ξεναγεί στην οικογένεια των Ουίνγκφιλντ στο μικρό διαμέρισμά τους στο Σεντ Λούις. Και από εκεί η συζήτησή μας ταξίδεψε στην Επίδαυρο, όπου το καλοκαίρι θα παίξει στο έργο «Ιφιγένεια Εν Ταύροις» του Ευριπίδη σε σκηνοθεσία Γιώργου Νανούρη, με τον Πυγμαλίωνα Δαδακαρίδη και τη Χάρις Αλεξίου!\nΠώς σας βρίσκει αυτή η συνθήκη της πανδημίας;\nΕίναι μια πολύ ιδιαίτερη, πολύ δύσκολη και δυσάρεστη συνθήκη. Νιώθω όμως τυχερή και ευγνώμων που εργάζομαι σε μια τέτοια περίοδο, που ο χώρος του πολιτισμού έχει πληγεί ανεπανόρθωτα.\nΜέσα σε αυτό το γενικότερο σκοτάδι, το Εθνικό Θέατρο, με αυστηρά πρωτόκολλα για την ασφάλεια της υγείας μας, αναπτύσσει το ρεπερτόριό του μέσω του live streaming. Είναι πολύ δύσκολο να κάνεις πρόβα με μάσκα. Ωστόσο είναι αξιοσημείωτο ότι τα υγειονομικά πρωτόκολλα, οι αποστάσεις έχουν ενταχθεί στη σκηνοθεσία κι αυτό δημιουργεί μια εγγύτητα.\nΟι συνθήκες Covid δεν αποτέλεσαν εμπόδιο, αλλά εντάχθηκαν στη δημιουργία προς όφελος της παράστασης και αυτό το οφείλουμε στον δημιουργικό σκηνοθέτη Γιώργο Νανούρη.\nΥποδύεστε τη Λόρα, που αντιμετωπίζει τις δυσκολίες της ζωής βρίσκοντας καταφύγιο σε έναν μικρόκοσμο από παλιούς δίσκους και γυάλινες μορφές ζώων. Ποια είναι η Λόρα;\nΗ Λόρα είναι ένα πρόσωπο σπαρακτικό, έχει μεγαλώσει σε μια δυσλειτουργική οικογένεια κι έχει βιώσει την εγκατάλειψη.\nΗ ιδιαιτερότητα του βαδίσματός της τής έχει αφήσει τραύματα στον ψυχικό της κόσμο κι αυτό την κάνει απόμακρη. Η Λόρα είναι ένα κλειστό πρόσωπο που έχει ανάγκη να αγαπήσει και να αγαπηθεί.\nΠοιες είναι οι σκέψεις σας μόλις λίγες ημέρες πριν από τη ζωντανή μετάδοση της παράστασης;\nΔεν μπορεί τίποτα να αντικαταστήσει το θέατρο και τη μαγεία που γεννάει η θεατρική συνθήκη. Το live streaming είναι ένα μέσο που ήλθε στη ζωή μας για να μπορέσουν το κοινό και οι καλλιτέχνες να μη χάσουν την επαφή με την τέχνη, να επικοινωνούν.\nΘεωρώ ότι η απευθείας μετάδοση είναι η πιο κοντινή συνθήκη για τη θεατρική πράξη ως προς το χρόνο, διότι μεταδίδεται η ζωντάνια της στιγμής σε σχέση με τη μαγνητοσκοπημένη παράσταση. Θεατές και ηθοποιοί νιώθουν ότι συμμετέχουν στη θεατρική πράξη την ίδια ώρα. Προσωπικά νιώθω λίγο περίεργα ότι θα παίξουμε σε άδειο θέατρο με κάμερες, αλλά ελπίζω αυτό να τελειώσει και να επανέλθουμε με γεμάτες πλατείες.\nΠώς πιστεύετε ότι θα είναι η επόμενη ημέρα στο χώρο του θεάτρου;\nΘεωρώ ότι πρέπει να διασφαλιστεί η επιβίωση των εργαζομένων στο θέατρο και στις παραστατικές τέχνες. Ακόμα και με μειωμένη πληρότητα, πρέπει να εργαστούμε.\nΤο πλήγμα είναι τεράστιο από τον σχεδόν ένα χρόνο αδράνειας. Η τέχνη σε αυτές τις συνθήκες είναι παρηγοριά, είναι βάλσαμο στην ψυχική υγεία του ανθρώπου. Εχω πίστη και θέλω να πιστεύω ότι θα επανέλθουμε σύντομα επί σκηνής και με κοινό.\nΠώς είναι η καθημερινότητα μιας εργαζόμενης ηθοποιού με μικρά παιδιά;\nΑισθάνομαι ήρεμη, αντλώ ζωντάνια από τα παιδιά. Ο ύπνος μου λείπει, αλλά έχω βοήθεια από το σύζυγό μου, που είναι πολύ τρυφερός πατέρας. Νιώθω ότι βρίσκομαι στην πιο ώριμη και δημιουργική μου φάση.\nΤι σας φοβίζει στο σήμερα;\nΗ πανδημία μάς έκανε ως κοινωνία να αντιληφθούμε ότι τίποτα δεν είναι δεδομένο στη ζωή, όχι στη θεωρία αλλά στην πράξη.\nΑυτό που με φοβίζει είναι η αρρώστια και τα επακόλουθά της, η απομόνωση και η μοναξιά. Ενας ακόμα φόβος είναι οι συνθήκες της απόστασης που υπάρχουν τους τελευταίους μήνες να μη γίνουν συνήθεια!\nΟταν γίνεσαι γονιός θεωρώ ότι εκτιμάς περισσότερο την παιδική ηλικία, τη σκέφτεσαι, αναπολείς στιγμές. Πώς ήταν η παιδική σας ηλικία;\nΙσχύει. Οι αναμνήσεις μου είναι πολύ όμορφες και τρυφερές. Πήρα πολλή αγάπη και δίνω αγάπη…\nΤο καλοκαίρι ραντεβού στην Επίδαυρο;\nΚαλώς εχόντων των πραγμάτων. Για πρώτη φορά θα παίξω στην Επίδαυρο έναν πρωταγωνιστικό ρόλο, την Ιφιγένεια. Νιώθω πάρα πολύ ευγνώμων διότι θα είμαι με ανθρώπους που εκτιμώ πάρα πολύ.\ninfo: «O Γυάλινος Κόσμος» του Τενεσί Ουίλιαμς-Σκηνοθεσία: Γιώργος Νανούρης\nΠρωταγωνιστούν: Αννα Μάσχα, Κωνσταντίνος Μπιμπής, Λένα Παπαληγούρα, Αναστάσης Ροϊλός\n23/1. Ωρα έναρξης: 20:30\nΜάριαν Φέιθφουλ: Νίκησε τον κορωνοϊό και κυκλοφορεί νέο δίσκο – Στα 74 πιστεύω μόνο τα θαύματα, λέει η Βρετανίδα μουσικός\n«Γυάλινος Κόσμος»live streamingΕθνικό ΘέατροΛένα Παπαληγούρα\nΡαγδαίες εξελίξεις στην ιστιοπλοΐα: Δεκάδες όμιλοι ζητάνε παραίτηση του ΔΣ της Ομοσπονδίας\nΗράκλειο: Στη ΜΕΘ μητέρα που προσπάθησε να σώσει τα παιδιά της από το φλεγόμενο σπίτι της\nΔημήτρης Λιγνάδης – Εθνικό Θέατρο: Δεν είχε εμπλοκή στα προγράμματα με ανήλικους\nLive streaming: Η Άλκηστις Πρωτοψάλτη στο Gazarte και ο Βασίλης Παπακωνσταντίνου στο Σταυρό του Νότου\nΈρις Κύργια: Τι σηματοδοτεί η επιλογή της στο τιμόνι του Εθνικού Θεάτρου\nΗ Έρις Κύργια αντικαταστάτρια του Δημήτρη Λιγνάδη στο Εθνικό Θέατρο – Η ανακοίνωση του υπουργείου Πολιτισμού\nEvanthia Karra 10 Φεβρουαρίου 2021 10 Φεβρουαρίου 2021\nΕθνικό Θέατρο: Δεν υπήρξε καμία καταγγελία κατά του Δημήτρη Λιγνάδη\nΑνδρέας Ντίνης 8 Φεβρουαρίου 2021 8 Φεβρουαρίου 2021\nΑνδρέας Ντίνης 6 Φεβρουαρίου 2021 7 Φεβρουαρίου 2021\nΣταυρός του Νότου: Live streaming συναυλία του Κότσιρα – Τη σκυτάλη παίρνουν Παπακωνσταντίνου και Θηβαίος – Πως θα κλείσετε θέση\nΜενδώνη για Λιγνάδη: Δεν υπάρχει επίσημη καταγγελία – Αν υπάρξει θα ερευνηθεί\nTinad 3 Φεβρουαρίου 2021\nΛιγνάδης: Συνεχίζω να ασκώ τα καθήκοντά μου στο Εθνικό Θέατρο\nΜιχάλης Μάρδας 2 Φεβρουαρίου 2021 3 Φεβρουαρίου 2021\nΑπίστευτο: Κυκλοφορούσε με «μαϊμού» ασθενοφόρο στην Πιερία\n15:38 26 Φεβρουαρίου 2021 26 Φεβρουαρίου 2021 0\n13:05 22 Φεβρουαρίου 2021 22 Φεβρουαρίου 2021 0\nΚορωνοϊός 25/02: 1.784 νέα κρούσματα, 367 διασωληνωμένοι και 39 νεκροί\nTinad 25 Φεβρουαρίου 2021 26 Φεβρουαρίου 2021\n18:06 26 Φεβρουαρίου 2021 26 Φεβρουαρίου 2021 0\nΟ.Σ.Υ: Αίτηση για να γκαζώσουν τα λεωφορεία μέσω leasing – Η παρανόηση για τα …παράθυρα των οχημάτων\n15:13 24 Φεβρουαρίου 2021 0


erevoktonos: Κοσμική φυσαλίδα μετατρέπεται σε ένα ψυχρό σημείο στην μικροκυματική ακτινοβολία υποβάθρου\nΚοσμική φυσαλίδα μετατρέπεται σε ένα ψυχρό σημείο στην μικροκυματική ακτινοβολία υποβάθρου\nΜια φυσαλίδα του διαστήματος που επεκτάθηκε με διαφορετικό τρόπο από τις υπόλοιπες στις απαρχές του σύμπαντος, θα μπορούσε να εξηγήσει ένα περίεργο "ψυχρό σημείο” στην μικροκυματική ακτινοβολία υποβάθρου, το λουκόφως του Big Bang. Τέτοιες φυσαλίδες θα μπορούσαν να έχουν δημιουργηθεί κλάσματα του δευτερολέπτου αφότου γεννήθηκε το σύμπαν, τότε που μεγάλωσε κατά ένα δραματικό τρόπο – η γνωστή φάση του πληθωρισμού.\nΠίσω από περίεργα σημεία του Σύμπαντος\n"Θα ήταν ένα αναπάντεχο δώρο, γιατί ξαφνικά θα είχαμε ένα πολύ καλό παράθυρο για τον πληθωρισμό”, λέει ο Anže Slosar του Εργαστηρίου Brookhaven της Νέας Υόρκης, μέλος της ομάδας που διατύπωσε την ιδέα.\nΜεγάλο μέρος της εικόνας που έχουμε για το πρώιμο σύμπαν προέρχεται από την ακτινοβολία που εκπέμφθηκε όταν ο Κόσμος ήταν μόλις 380.000 ετών, το αρχαιότερο φως που μπορούμε να ανιχνεύσουμε. Το 2001, το διαστημικό όχημα εξέτασης αυτής της μικροκυματικής ακτινοβολίας (CMB) – Wilkinson MAP – ξεκίνησε την χαρτογράφηση του. Τα δεδομένα που συλλέχθηκαν στο πρώτο έτος παρατηρήσεων της διαστημικής συσκευής, αποκάλυψαν κάτι απροσδόκητο: ένα ανώμαλα ψυχρό σημείο, που οι κοσμολόγοι αγωνίζονται από τότε να το εξηγήσουν.\nΊσως το σημείο να είναι υπόνοια, μια υπόδειξη, ενός άλλου σύμπαντος, ή ίσως απλώς ένα αντικείμενο υπό εξέταση. Ένα μεγάλο κενό που βρίσκεται μεταξύ του Γαλαξία μας και της CMB είναι δυνατό να ερμηνεύει τούτο το ψυχρότερο σημείο, αλλά το κυνήγι για τέτοιου είδους κοσμικές τρύπες δεν έχουν αποδώσει ποτέ.\nΤώρα υπάρχει μια άλλη επιλογή.\nΤι θα συνέβαινε αν η διαστολή του σύμπαντος δεν ήταν ενιαία, σε αντίθεση με την επικρατούσα θεωρία; Οι περιοχές σε σχήμα φυσαλίδας θα μπορούσαν να έχουν επεκταθεί χωρίς συγχρονισμό με τον υπόλοιπο κόσμο, λέει ο Niayesh Afshordi του Ινστιτούτου Θεωρητικής Φυσικής Perimeter στο Οντάριο, μαζί με τον Slosar και άλλους συναδέλφους του.\nΤέτοιες φυσαλίδες θα είχαν μόνιμη επίδραση στην κατανομή της πυκνότητας του Σύμπαντος. Ενώ τα κέντρα τους, θα έμοιαζαν το ίδιο όπως και το υπόλοιπο του σύμπαντος, η πυκνότητα των περιοχών κοντά στα άκρα τους θα διαφέρει από τον μέσο όρο. Η ομάδα του Afshordi υπολόγισε ότι υπήρχε μια τέτοια φούσκα μεταξύ της Μικροκυματικής Ακτινοβολίας CMB και της Γης, θα αλληλεπιδρούσε με τα φωτόνια της CMB και το αποτέλεσμα θα ήταν η εμφάνιση ενός ψυχρού σημείου.\nΕίναι «μια συναρπαστική αν όχι μια εξωτικό δυνατότητα», λέει ο Dragan Huterer του Πανεπιστημίου του Michigan, ο οποίος δεν συμμετείχε στη μελέτη. Ένας ανώμαλος πληθωρισμός δεν είναι και τόσο κομψός όσο ένας ομαλός, σημειώνει. “Είναι αυτό που περιγράφει το Ξυράφι του Όκαμ, αλλά και πάλι δεν υπάρχει κανένας λόγος να πιστεύουμε ότι ο πληθωρισμός ήταν το απλούστερο μοντέλο."\nΑποδεικτικά στοιχεία για μια τέτοια φυσαλίδα θα μπορούσε να βρεθεί στο μέλλον με έρευνες γαλαξιών μεγάλης κλίμακας ή να εμφανιστεί ως ένας καυτός δακτύλιος γύρω από το ψυχρότερο σημείο στα δεδομένα που θα προέλθουν από το τηλεσκόπιο Planck της ESA, το οποίο επίσης θα κάνει την χαρτογράφηση της CMB.


Χορός εκατομμυρίων στους λογαριασμούς των... μαφιόζων από τα Ζωνιανά!\nΑποκαλυπτικά τα στοιχεία από την έρευνα ελεγκτών που φτάνουν τώρα στο δικαστήριο\nΣτο στόχαστρο του ΣΔΟΕ έχει τεθεί Ρεθυμνιώτης επιχειρηματίας, ο οποίος μέσα σε μία πενταετία διακίνησε μέσω των τραπεζικών λογαριασμών του περισσότερα από πεντέμισι εκατομμύρια ευρώ. Ο εν λόγω επιχειρηματίας φέρεται να είχε στενές συναλλαγές (έχουν βρεθεί και επιταγές) με Σέρβο, σε βάρος του οποίου έχει εκδοθεί ένταλμα σύλληψης και καταζητείται από την Ιντερπόλ. Ο καταζητούμενος φέρεται να διακίνησε μέσω τραπεζικών λογαριασμών την τριετία 2005-2007 περισσότερα από 2,5 εκατομμύρια ευρώ.\nΑυτό είναι το μεγάλο ζητούμενο και για τα στελέχη του ΣΔΟΕ που διαμηνύουν ότι χρειάζεται περαιτέρω διερεύνηση της υπόθεσης και προβλέπουν μακρύ δρόμο ακόμα στην έρευνα που διεξάγουν.\nΟι εκτιμήσεις που εκφράζονται είναι ότι τα χρήματα αυτά εξαφανίστηκαν μόλις ξέσπασε ο θόρυβος και είτε έχουν επενδυθεί σε off-shore εταιρείες είτε είναι κρυμμένα σε κρύπτες στη γη.\nΣε πρώτη φάση έχουν ελεγχθεί μόνο στενά συγγενικά πρόσωπα των βασικών εμπλεκομένων (μητέρες, σύζυγοι και αδέρφια) και πλέον αναμένεται να υπάρξει διεύρυνση της έρευνας και σε άλλα πρόσωπα του ευρύτερου συγγενικού και φιλικού περιβάλλοντος.\nΓια το ΣΔΟΕ είναι ξεκάθαρο ότι τα χρήματα αυτά προέρχονται από ύποπτες συναλλαγές καθώς σε καμία περίπτωση δεν δικαιολογούνται με βάση τις φορολογικές δηλώσεις των υπόπτων. Εκφράζεται επίσης η άποψη ότι έχουν ξεπλυθεί σε επιχειρήσεις μαϊμού, όπως ελαιουργεία, καφετέριες, μπαρ αλλά και σε δεκάδες ακίνητα.\nΣε δημοσίευμα του «Ελεύθερου Τύπου» αποκαλύπτεται ότι μεταξύ των προσώπων των οποίων ερευνήθηκαν οι τραπεζικοί λογαριασμοί είναι οκτώ άτομα από δύο οικογένειες. Ένας επίσης φέρεται να ανήκει στους ληστές της συμμορίας των ΑΤΜ, τρεις κατηγορούνται για «εγκληματικές ενέργειες» και ένας ήταν ήδη φυλακισμένος όταν άρχισαν οι αποκαλύψεις για τα Ζωνιανά.\nΑξίζει να σημειωθεί ότι τα όσα προκύπτουν από τη μέχρι σήμερα εξονυχιστική έρευνα του ΣΔΟΕ έρχονται σε πλήρη αντίθεση με τα όσα αναφέρονται στην ογκώδη δικογραφία για την πολύκροτη υπόθεση των Ζωνιανών, η εκδίκαση της οποίας βρίσκεται σε εξέλιξη από τον περασμένο Απρίλιο.\nΟυκ ολίγοι κατηγορούμενοι δικάζονται για νομιμοποίηση εσόδων από εγκληματική δραστηριότητα, ωστόσο με βάση τα στοιχεία που προσκομίστηκαν από την έρευνα που έγινε στους κατηγορούμενους (τραπεζικοί λογαριασμοί, κινητή και ακίνητη περιουσία) προκύπτουν πολύ μικρότερα οικονομικά μεγέθη σε σύγκριση με τα όσα διέρρεαν την περίοδο των επιχειρήσεων για τραπεζικούς λογαριασμούς-μαμούθ και για τεράστια ακίνητα σε Ελλάδα και εξωτερικό.\nΠιο συγκεκριμένα στο βούλευμα του Συμβουλίου Εφετών Κρήτης δε γίνεται σε κανένα σημείο αναφορά για λογαριασμούς της τάξεως εκατομμυρίων ευρώ. Καταγράφεται ωστόσο η «σκοτεινή» διαδρομή χρηματικών ποσών στους τραπεζικούς λογαριασμούς κατηγορουμένων. Χρηματικά ποσά κατατίθενται σταδιακά-ανά μία ή δύο ημέρες-και σε κάποιες περιπτώσεις γίνονται καταθέσεις αμέσως μετά από «χτυπήματα». Τα χρήματα αυτά μεταβιβάζονται σε συγγενικά πρόσωπα, συζύγους, πεθερές, γονείς, μετά την έναρξη των επιχειρήσεων στα Ζωνιανά, ενώ μετά από συλλήψεις, σύζυγοι και μητέρες αναλαμβάνουν να ανοίξουν νέους τραπεζικούς λογαριασμούς για να μεταφέρουν τα χρήματα. Πρόκειται για ποσά όμως της τάξεως των 250.000-300.000 ευρώ.\nΕμφανίζεται επίσης η ανέγερση τεράστιων ακινήτων σε Ζωνιανά και Γάζι στα οποία σύμφωνα με το βούλευμα «έχει διατεθεί χρηματικό ποσό αγνώστου ύψους». Ακόμα προκύπτει η απόκτηση πολυτελών οχημάτων, τα οποία οι κάτοχοι τους, ενόψει της επικείμενης επέμβασης της αστυνομίας, έσπευσαν να τα πωλήσουν (μεταβιβάσουν) σε εταιρείες της Αθήνας με τη μεσολάβηση ηρακλειώτικης αντιπροσωπείας αυτοκινήτων.\nΠροκύπτει επίσης σε κάποιες περιπτώσεις η αγορά χιλιάδων μετοχών που μεταβιβάστηκαν-πωλήθηκαν μέσω Χρηματιστηρίου.


Κείμενο υποστήριξης στον εκπαιδευτικό Καραϊσκο Κώστα | Alfavita\nΕκπαίδευση 18.01.2020 - 08:14\nΚείμενο υποστήριξης στον εκπαιδευτικό Καραϊσκο Κώστα\nΤη Δευτέρα συνεδριάζει το Πειθαρχικό Συμβούλιο\nΔημοσιεύουμε το παρακάτω κείμενο στήριξης στον συνάδελφο μαθηματικό Κώστα Καραΐσκο, ο οποίος διώκεται πειθαρχικά ( Δευτέρα 20/01, θα γίνει η συνεδρίαση του Πειθαρχικού Συμβουλίου) για δημόσιες πολιτικές δηλώσεις του, και τα ονόματα των συναδέλφων από όλη τη χώρα που το υπογράφουν. Προτιμήθηκε αυτή η μορφή διαμαρτυρίας, καθώς η πλειοψηφία της ΕΛΜΕ Ροδόπης ως άλλος Πόντιος Πιλάτος ένιψε τας χείρας της και δεν έφερε ούτε ένα ήπια υποστηρικτικό κείμενο, όπως συμφωνήθηκε σε συνεδρίασή της.\nΩς συνδικαλιστές, ως εκπαιδευτικοί αλλά και ως δημοκρατικοί πολίτες εκφράζουμε με τον πιο έντονο τρόπο την αποδοκιμασία μας για τις πρωτοφανείς μεθοδεύσεις που στρέφονται εσχάτως εναντίον του συναδέλφου Κώστα Καραΐσκου στην Κομοτηνή. Δύο διαδοχικές καταγγελίες, η μία από τους (τρεις) ενεργούς συριζαίους συναδέλφους και η άλλη ανυπόγραφη, απευθύνθηκαν στο γραφείο του υπουργού Παιδείας πριν 1,5 χρόνο, με προφανή στόχο την πολιτική εξουδετέρωση - φίμωση του συναδέλφου. Σημειώνουμε ότι ο Κώστας Καραΐσκος είναι από δεκαετίες ενεργός πολίτης και από το 2014 ανεξάρτητος δημοτικός σύμβουλος Κομοτηνής, πάντα με λόγο αιχμηρό και θέσεις μη στρογγυλεμένες, κόντρα στο κομματικό και λοιπό κατεστημένο. Οι (τότε) φιλοκυβερνητικοί συνδικαλιστές, ποντάροντας στην πιο αόριστη κατηγορία του Διοικητικού Δικαίου, για «αναξιοπρεπή συμπεριφορά εκτός υπηρεσίας», επισυνάπτουν δύο αναρτήσεις του Κ.Κ. στα μέσα κοινωνικής δικτύωσης με ισάριθμες «επιλήψιμες» λέξεις. Η δε ανώνυμη (…) καταγγελία, ελεεινά συκοφαντική και απολύτως αστήρικτη, προσπάθησε να παρουσιάσει τον συνάδελφο περίπου ως …μίασμα στην σχολική ζωή, μπήκε όμως φυσιολογικά στο αρχείο.\nΑσχέτως αν κανείς συμφωνεί ή διαφωνεί με το περιεχόμενο και την αισθητική των σχολίων του καθενός, θεωρούμε χρέος όσων έχουν δημόσιο λόγο να καταδικάσουν απερίφραστα την καθεστωτική συμπεριφορά και την αντισυναδελφική στάση που πλήττει την εικόνα στον κλάδο μας. Δυστυχώς στη χώρα του Αριστοφάνη και της Δημοκρατίας επιβάλλεται βαθμηδόν μια λογοκρισία που συνηθιζόταν σε άλλες συνθήκες. Αντιδρούμε στην νομιμοποίηση ενός μεγάλου Αδελφού που θα μας παρακολουθεί στα μέσα κοινωνικής δικτύωσης και «σοκάρεται» με κάθε έκφραση λαϊκής οργής και κριτικής. Διεκδικούμε το δικαίωμα της ελεύθερης έκφρασης - πάντα στα πλαίσια του Συντάγματος και των νόμων - για κάθε συνάδελφο και πολίτη, δικαίωμα που κερδήθηκε με αγώνες και αίμα.\n5. Δαμιανίδης Χρήστος, ΠΕ11, 1ο ΓΕΛ Λιβαδειάς Βοιωτίας\n11. Καρακολίδης Παναγιώτης, ΠΕ02, 2ο ΓΕΛ Κομοτηνής\n16. Κουσινίδης Χάρης, ΠΕ04.01, 3o Γ/σιο Ν. Ορεστιάδας Έβρου, αιρετός ΠΥΣΔΕ ΕΒΡΟΥ\n29. Στρούμπας Γιάννης, ΠΕ02, Κομοτηνή\n30 Τασιόπουλος Γιώργος, δάσκαλος, Άνω Λιόσια Αττικής\n31. Τσιτσιμπής Γιώργος, δάσκαλος, Καρδίτσα\n32. Χατζηαγαπίου Ανδρέας, ΠΕ86, Γυμνάσιο Σαπών\n33. Χατζηαναστασίου Τάσος, ΠΕ02, Ναύπλιο


Τα νέα διεθνή δεδομένα για τον κορωνοϊό\nΜε δημοσίευσή τους στο The New England Journal of Medicine, στις 30.03.2020, οι Bhatraju και συνεργάτες αναφέρονται στην εμπειρία τους σχετικά με τη διαχείριση βαρέως πασχόντων ασθενών με COVID-19 που έχρηζαν νοσηλείας σε μονάδα εντατικής θεραπείας σε 9 νοσοκομεία της περιοχής του Seattle στις ΗΠΑ. Συνολικά, εντοπίστηκαν 24 ασθενείς με επιβεβαιωμένη λοίμωξη Covid-19. Η μέση ηλικία (± σταθερή απόκλιση) των ασθενών ήταν 64 ± 18 έτη, το 63% ήταν άνδρες και τα συμπτώματά τους είχαν ξεκινήσει 7 ± 4 ημέρες πριν από την εισαγωγή στο νοσοκομείο.\nΤα πιο συνηθισμένα συμπτώματα ήταν ο βήχας και η δύσπνοια, ενώ το 50% των ασθενών είχαν πυρετό κατά την εισαγωγή. Το 58% είχε σακχαρώδη διαβήτη. Κανένας από τους ασθενείς δεν είχε ταξιδέψει πρόσφατα σε χώρα με υψηλή συρροή κρουσμάτων όπως η Κίνα, η Νότια Κορέα, το Ιράν ή η Ιταλία. Η οριακή πλειοψηφία των ασθενών (13 [54%]) είχαν πρόσφατη επαφή με ένα άτομο που ήταν γνωστό ότι ήταν άρρωστο, αλλά εάν οι ασθενείς αυτοί είχαν μολυνθεί με SARS-CoV-2 δεν ήταν γνωστό. Κατά την εισαγωγή, παρατηρήθηκε λεμφοπενία στο 75% των ασθενών, αυξημένο γαλακτικό σε 8 ασθενείς και αυξημένα ηπατικά ένζυμα σε 9 ασθενείς, ενώ 2 ασθενείς παρουσίασαν αύξηση στην τιμή της τροπονίνης.\nΌλοι οι ασθενείς εισήχθησαν σε μονάδα εντατικής θεραπείας εξαιτίας υποξαιμικής αναπνευστικής ανεπάρκειας. Το 75% (18 ασθενείς) χρειάστηκαν διασωλήνωση και μηχανικό αερισμό. Οι περισσότεροι (17) από τους ασθενείς είχαν επίσης υπόταση και χρειάζονταν αγγειοσυσπαστικά. Κανένας ασθενής δεν είχε θετικό δείγμα για τη γρίπη Α, τη γρίπη Β ή άλλους ιούς της αναπνευστικής οδού. Οι μισοί ασθενείς (12) πέθαναν μεταξύ της 1ης και της 18ης ημέρας της ΜΕΘ, συμπεριλαμβανομένων 4 ασθενών που είχαν εντολή μη αναζωογόνησης. Από τους 12 επιζώντες ασθενείς, 5 έλαβαν εξιτήριο από το νοσοκομείο και βρίσκονται κατ’οίκον σπίτι, 4 εξήλθαν από τη ΜΕΘ αλλά παραμένουν στο νοσοκομείο και 3 συνεχίζουν να λαμβάνουν μηχανική υποστήριξη στη ΜΕΘ κατά τη συγγραφή του άρθρου.\nΑπό τη δημοσίευση, όπως αναλύει ο καθηγητής κ. Δημόπουλος, φαίνεται ότι υπάρχει μακρά διάρκεια νοσηλείας μετά από διασωλήνωση. Η διάμεση διάρκεια νοσηλείας για τους επιζώντες είναι οι 17 ημέρες και η διάμεση διάρκεια νοσηλείας στη ΜΕΘ είναι οι 14 ημέρες. Επίσης, παρατηρήθηκε υψηλό ποσοστό θνητότητας κυρίως σε ασθενείς μεγαλύτερης ηλικίας και με συννοσηρότητες.\nΜε άρθρο-παρέμβαση στο περιοδικό The Journal of the American Medical Association (JAMA) Health Forum, 30Mar2020, o Joan Stephenson, consulting editor στο ίδιο επιστημονικό περιοδικό, κρούει τον κώδωνα του κινδύνου για την έλλειψη αίματος για μεταγγίσεις στις ΗΠΑ.\nΤα Αμερικανικά Κέντρα Αιμοδοσίας και ο Αμερικανικός Ερυθρός Σταυρός προβαίνουν σε επείγουσες εκκλήσεις για δωρεά αίματος, ιδιαίτερα προς τις νεαρότερες ηλικίες. Σημειώνεται ότι η κοινωνική απομάκρυνση δε σημαίνει κοινωνική απαγκίστρωση – αντιθέτως, η τήρηση των μέτρων κοινωνικής απομόνωσης αποτελεί στις παρούσες συνθήκες πράξη κοινωνικής ευθύνης και προστασίας του κοινωνικού συνόλου.\nΟ Αμερικανικός Οργανισμός Φαρμάκων (FDA) τονίζει ότι είναι αδήριτη η ανάγκη συνέχισης της αιμοδοσίας ειδικά όσο τα κρούσματα του νέου κορωνοϊού θα συνεχίσουν να αυξάνονται στην κοινότητα. Ήδη στις 18 Μαρτίου 2020 περισσότεροι από 12.000 αιμοδότες είχαν ακυρώσει τα προγραμματισμένα ραντεβού για αιμοδοσία και οι εκτιμήσεις δείχνουν ότι το νούμερο θα ξεπεράσει τις 350.000.\nΣημαντική απώλεια καταγράφεται επίσης λόγω του κλεισίματος σχολείων και χώρων εργασίας, τα οποία αποτελούν σημαντικές πηγές αιμοδοτών. Υπολογίζεται ότι έως και το 40% των αποθεμάτων αίματος σε παναμερικανικό επίπεδο προέρχεται από αυτές τις πηγές. Επίσης προκαλεί ανησυχία η ταυτόχρονη εξάπλωση του ιού σε όλη την αμερικανική επικράτεια, διότι θα επικρατήσει ταυτόχρονη έλλειψη αίματος και αυξημένες ανάγκες σε όλες τις πολιτείες.\nΜε το άρθρο αυτό, επισημαίνεται για άλλη μία φορά από τον καθηγητή κ. Δημόπουλο, Πρόεδρο της Ελληνικής Αιματολογικής Εταιρείας, ότι η έλλειψη αίματος στην εποχή της πανδημίας COVID-19 αποτελεί παγκόσμιο ζήτημα, συμπεριλαμβανομένης και της χώρας μας, και επομένως είναι σημαντική η επιμονή στη συνέχιση της αιμοδοσίας από τους υγιείς.\nΕπίσης, σημειώνεται στο άρθρο ότι με την πάροδο του χρόνου θα πρέπει να είναι καλύτερα εξοπλισμένοι για να αντιμετωπίσουν τόσο τον κορωνοϊό όσο και άλλες αναδυόμενες απειλές στον 21ο αιώνα, συμπεριλαμβανομένων και αποτελεσματικών εμβολίων. Η αναζωογόνηση των υποδομών δημόσιας υγείας θα ενισχύσει τις εθνικές, κρατικές και τοπικές δυνατότητες για την αντιμετώπιση μελλοντικών απειλών.\nΗ διαμόρφωση ακριβών προγνωστικών μοντέλων για αναδυόμενες λοιμώξεις θα βελτιώσει σημαντικά την ετοιμότητα. Με την άμεση υλοποίηση αυτών των 6 βημάτων, οι Αμερικάνοι θα μπορέσουν να γιορτάσουν όπως κάθε χρόνο την επέτειο της απόβασης στη Νορμανδία (D-Day) στις 6 Ιουνίου 2020, την ημέρα που η Αμερική θα δηλώνει τη νίκη επί του κορωνοϊού.


Τα λουλούδια στην κ. Αχτσιόγλου… | ΕΛΕΥΘΕΡΟΣ ΤΥΠΟΣ\n16:06 10 Μαΐου 2021 10 Μαΐου 2021\nΓΚΑΦΑ ολκής; Υπονόμευση του Α. Τσίπρα; Ή ειλικρινής ομολογία, συνεπής προς το απολιθωμένο και ξεπερασμένο μαρξιστικό δόγμα ότι όσο περισσότερο εξαθλιώνεται το προλεταριάτο τόσο πιο εφικτή γίνεται η επανάσταση;\nΤι ήταν, τελικά, το ανατριχιαστικό «μαργαριτάρι» που εκστόμισε η Ε. Αχτσιόγλου για την «πανδημία που είναι ευκαιρία» και την «κανονικότητα που στην πραγματικότητα ποτέ δεν είναι ευκαιρία για την Αριστερά»; Ο,τι και να είναι, «τα λουλούδια» είναι για την κ. Αχτσιόγλου.\nΟΛΕΣ οι εκδοχές ακούστηκαν. Κι όλες έχουν στοιχεία αλήθειας. Ακόμα κι αυτή που διακίνησαν «υποψιασμένα» στελέχη του ΣΥΡΙΖΑ ότι η Ε. Αχτσιόγλου σκοπίμως υπονόμευσε τον Α. Τσίπρα, ο οποίος δίνει απελπισμένη μάχη να συμφιλιωθεί με την κανονικότητα αλλά δεν τα καταφέρνει. Μόνο που σε αυτή την περίπτωση η εξ αντικειμένου υπονόμευση του Α. Τσίπρα δεν ήταν εκ προθέσεως. Προέκυψε ως παράπλευρη απώλεια. Η Ε. Αχτσιόγλου, η οποία μάλλον είναι από τις καλύτερες περιπτώσεις στελεχών του ΣΥΡΙΖΑ, δεν είχε πρόθεση να υπονομεύσει ευθέως τον Α. Τσίπρα.\nΟμως, τον υπονόμευσε εξ αντικειμένου, μαζί με το κόμμα της και τον εαυτό της. Γιατί, ουσιαστικά, έκανε δύο πράγματα: 1. Ομολόγησε την εργαλειοποίηση της πανδημίας και τη συνειδητή «αποδοχή του ρίσκου». 2. Δικαίωσε την κριτική που ασκήθηκε στον ΣΥΡΙΖΑ ότι επένδυσε με σχέδιο στην πανδημία και στην «Μπεργκαμοποίηση», για να επιβιώσει πολιτικά. Δεδομένου του μεγέθους της τραγωδίας -η οποία, σε πείσμα των στελεχών του ΣΥΡΙΖΑ, δεν είναι «έργο Μητσοτάκη», αλλά παγκόσμια τραγωδία- πολιτικά και ηθικά η κ. Αχτσιόγλου προκάλεσε πιθανώς μεγαλύτερη πολιτική και ηθική βλάβη απ’ ό,τι είχε προκαλέσει και το Μάτι.\nΥΠΟ το φως της παρέμβασης της κ. Αχτσιόγλου, η «αποδοχή του ρίσκου», τα καλέσματα σε κορονοσυγκεντρώσεις από τα ΑΕΙ μέχρι τον Κουφοντίνα, τα «ανύπαρκτα εμβόλια» και το «εμπόριο ελπίδας», αλλά και το «ξεστοκάρισμα», αποκτούν ακόμα πιο ανατριχιαστικό νόημα. Το εξ αμελείας μετατρέπεται σε εκ προθέσεως. Με τα όσα είπε η κ. Αχτσιόγλου σε επίσημη εκδήλωση του ΣΥΡΙΖΑ, ήταν σαν να τράβηξε μια κουρτίνα, αποκαλύπτοντας το μακάβριο θέαμα που έκρυβε. Τυμβωρύχους εν ώρα δαιμονισμένης εργασίας. Κι αυτό, όπως και να το διαχειριστεί κανείς, είναι αμάχητο.\nΓΙ’ ΑΥΤΟ ο επίσημος ΣΥΡΙΖΑ σιώπησε. Γι’ αυτό και αφέθηκε μόνη της η Ε. Αχτσιόγλου να συμμαζέψει τα ασυμμάζευτα. Τα οποία βεβαίως και δεν μπόρεσε να συμμαζέψει με την αμήχανη, ακατάληπτη και πλήρη ασθενικών ιδεολογημάτων αντίδρασή της. Αντί μιας απλής και γενναίας συγγνώμης προς τις οικογένειες των χιλιάδων θυμάτων της πανδημίας, προς όσους νοσούν και νόσησαν, και της μεγάλης πλειοψηφίας της ελληνικής κοινωνίας που δίνει τη μάχη κατά της πανδημίας, η πολλά υποσχόμενη Ε. Αχτσιόγλου προτίμησε το φληνάφημα περί «αισχρής προπαγάνδας», η οποία δήθεν διαστρέβλωσε τα όσα είπε. Δυστυχώς για την ίδια και το συνένοχο διά της σιωπής του κόμματός της, τα όσα είπε έγιναν γνωστά όχι με τη διαμεσολάβηση κάποιου, αλλά μέσω ενός αμοντάριστου βίντεο.\nΚΙ ΕΚΑΝΑΝ τη ζημιά που έκαναν γιατί η Ε. Αχτσιόγλου δεν είναι Π. Πολάκης. Αποδεικνύοντας ότι η νοοτροπία της εξαθλίωσης που οδηγεί σε «νίκες της Αριστεράς» είναι βαθιά χαραγμένη στο πολιτικό DNA όλης της σταλινικής Αριστεράς και όχι μόνο του «αψύ», ο οποίος, κάπως σαν τον «τρελό του χωριού», έχει εξασφαλίσει το «δικαίωμα» να λέει τις μεγαλύτερες χοντράδες και να μην τρέχει και τίποτα. Η επένδυση στην καταστροφή και στην καταστροφολογία δεν είναι μια αστοχία της στιγμής, αλλά βαθιά πεποίθηση για να πέσει το «σάπιο σύστημα» και να ελεγχθούν καλύτερα οι «αρμοί της εξουσίας». Κι αυτά διά στόματος ενός από τα καλύτερα και πιο μορφωμένα στελέχη του ΣΥΡΙΖΑ.\nΠΕΡΑΝ του Μαρξ και του Λένιν, οι οποίοι ανέδειξαν το «μεγαλείο» και την «επαναστατική χρησιμότητα» της εξαθλίωσης του προλεταριάτου, υπάρχουν κι άλλες διάσημες ατάκες ιστορικών μορφών της Αριστεράς οι οποίες δείχνουν ότι «ο σκοπός αγιάζει τα μέσα» όσο άθλια κι απάνθρωπα κι αν είναι τα μέσα. Ο Μεγάλος Τιμονιέρης, ο Μάο, έχει πει το περίφημο «μεγάλη αναταραχή, υπέροχη κατάσταση». Ενώ ο μέντορας του αναρχισμού, ο Μπακούνιν, έχει πει το αξεπέραστο «το πάθος για την καταστροφή είναι ένα δημιουργικό πάθος»…\nΟΦΣΑΪΝΤ Α. ΠΑΤΕΛΗ\n«Ζητώ συγγνώμη για τη διατύπωσή μου σε συνέντευξη που παραχώρησα. Ηταν ατυχής και λάθος ακόμα και για κάποιον που δεν είναι πολιτικός», δήλωσε ο Α. Πατέλης, αφού προηγουμένως είχε ξεσηκώσει μίνι σάλο με τη δήλωσή του, η οποία περίπου άφηνε να εννοηθεί ότι όσοι έχουν αποκτήσει διδακτορικό είναι τεμπέληδες. Γενναία από την πλευρά του κ. Πατέλη η συγγνώμη και η ανασκευή μιας πολύ αμφιλεγόμενης δήλωσης, η οποία -εκτός των άλλων- «έστηνε» την αριστεία στα έξι βήματα.\nΟσο κι αν ήταν προφανές ότι ο σύμβουλος του πρωθυπουργού ήθελε να δώσει πρακτικές συμβουλές για την καριέρα νέων ανθρώπων οι οποίοι δεν κατάφεραν να κάνουν διδακτορικό, η δήλωσή του και ως περιεχόμενο και ως ύφος ήταν επιεικώς οφσάιντ. Και το πρόβλημα δεν είναι μόνο -ή κυρίως- στην ουσία αυτού που είπε.\nΟ κ. Πατέλης, ως επιστήμονας και ως τεχνοκράτης, δικαιούται να έχει την οποιαδήποτε άποψη. Το ουσιώδες πρόβλημα βρίσκεται στη δικαιολογητική στήριξη που αναζήτησε «ακόμα και για κάποιον που δεν είναι πολιτικός». Από τη στιγμή που κάποιος αναλαμβάνει καθήκοντα συμβούλου του πρωθυπουργού, αυτομάτως ασκεί πολιτική και γίνεται πολιτικό πρόσωπο. Ο κάθε κ. Πατέλης είναι πολιτικός. Αυτό που ίσως κάποιοι δεν έχουν ξεκαθαρίσει καλά στο μυαλό τους είναι ότι δεν γίνεται να ασκείς πολιτική και να παραμένεις απλός τεχνοκράτης. Δηλαδή να πολιτεύεσαι αγνοώντας τις υποχρεώσεις και τα όρια που συνεπάγεται και θέτει ο ρόλος τον οποίο εξ αντικειμένου διαδραματίζει κάποιος.\nΔεν είναι καινούργιο το φαινόμενο των τεχνοκρατών στην πολιτική, ούτε είναι καινούργια η συζήτηση για το αν αρκεί κανείς να είναι καλός τεχνοκράτης για να μπορεί να ασκεί πολιτική. Η πολιτική είναι κάτι πιο σύνθετο, ακόμα και από τις πολλές συσσωρευμένες τεχνοκρατικές γνώσεις ή τον μη επηρεασμό από το λαϊκισμό.\nΑρκετές φορές η αναγκαία αντίσταση στο λαϊκισμό και το διαβόητο «πολιτικό κόστος» υποκαθίσταται από έναν εξίσου επικίνδυνο ελιτισμό, ο οποίος με τη σειρά του μεταλλάσσεται σε έναν άλλου είδους ιδιότυπο λαϊκισμό. Γενναία η συγγνώμη, αναγκαίος ο αναστοχασμός για τη χρυσή ισορροπία μεταξύ τεχνοκρατισμού και πολιτικής.\n«Μπαϊράκια» και «καμπάνες» σε κάποιες ΔΕΚΟ\nΒαρύ είναι το κλίμα στο Μ. Μαξίμου για κάποιους επικεφαλής μεγάλων ΔΕΚΟ, οι οποίοι δείχνουν τάσεις «προκλητικής αυτονόμησης» ή «συμπεριφορά ιδιοκτήτη» της ΔΕΚΟ που διοικούν.\nΣύμφωνα με πληροφορίες, υπάρχει ήδη μια λίστα -μικρή, είναι η αλήθεια- επικεφαλής ΔΕΚΟ οι οποίοι είτε δεν συντάσσονται με το πλαίσιο της κυβερνητικής πολιτικής είτε επιδεικνύουν αλαζονική συμπεριφορά, αρνούμενοι να συνεννοηθούν για τα στοιχειώδη με τους αρμόδιους υπουργούς.\nΚάποιοι εξ αυτών, μάλιστα, φέρονται να έχουν παρεξηγήσει το ότι η κυβέρνηση επέλεξε να τους κρατήσει στη θέση στην οποία βρέθηκαν με επιλογή της κυβέρνησης ΣΥΡΙΖΑ. Και δείχνουν να θεωρούν εαυτούς ως μοναδικούς και αναντικατάστατους. Ομως, δεν είναι έτσι. Για κάποιους, όπως φαίνεται, ήδη χτυπούν οι καμπάνες. Και το «νερό» τρέχει ήδη…\nΑλέξης ΤσίπραςΈφη ΑχτσιόγλουΜπάμπης ΠαπαπαναγιώτουΣΥΡΙΖΑ\n09:22 20 Ιουνίου 2021 20 Ιουνίου 2021 0\n19:04 21 Ιουνίου 2021 21 Ιουνίου 2021 0